
La Buna Vestire a Maicii Domnului 


|. Proorocul alcătuitor al Psalmilor, numărând cu 
grijă chipurile făpturii zidite şi contemplând înţelep- 
ciunea lui Dumnezeu din ea, s-a minunat nespus de 
mult şi, în vreme ce scria, a strigat: „Cât s-au mărit 
lucrurile Tale, Doamne, toate cu înțelepciune le-ai 
făcut!“ [Psalmi 103, 25]. Mie, acum, ce cuvântare 
mi-ar fi pe potrivă spre a încerca să vestesc, după 
puterea mea, ca într-un imn, Venirea şi arătarea cu 
trupul a Cuvântului Care pe toate le-a zidit? Dacă 
făpturile se arată pline de minunăţie, iar trecerea de 
la neființă la fiinţă este un fapt dumnezeiesc şi demn 
de nenumărate laude, fapt cu atât mai minunat, şi mai 
dumnezeiesc, şi mai vrednic de laudele noastre este 
ca Dumnezeu să devină una dintre făpturi — Dum- 
nezeu, sau, mai bine zis, Dumnezeul cel adevărat. 
Ba mai mult, El devine firea noastră, în vreme ce 
aceasta n-a putut sau n-a vrut să se păzească pe 
sine în acea stare în care dintâi fusese adusă la exis- 
tenţă la existență, ajungând ea până acolo încât să 
fie alungată în cele mai de jos ale pământului. Căci 
este un lucru mare şi dumnezeiesc, cu neputinţă de 
rostit şi de cugetat, ca firea noastră să fie îndumne- 

zeită şi ca prin ea să ne fie dată, prin har, înălțarea la 
cele mai de sus; astfel încât, pentru sfinţii îngeri, 
pentru oameni îndeobşte şi chiar pentru prooroci, 
care totuşi vedeau în Duhul, acest lucru a rămas cu 
adevărat de nepriceput, fiind vorba despre o taină 
ascunsă încă de la începutul veacurilor. Şi ce spun 
eu a rămas pecetluit până când s-a împlinit cu fapta. 
lar când s-a săvârşit, iarăşi a rămas o taină, nu în ce 
priveşte împlinirea ei, ci în ce priveşte chipul în care 
s-a împlinit. laina este crezută, dar nu este cunos- 
cută; ea primeşte închinare şi încredințare doar prin 
Duhul Sfânt: „... nimeni nu poate să zică: Domn 
este lisus, — decât în Duhul Sfânt“ [/ Corinteni 12, 
3]. Căci Duhul Sfânt este Acela prin Care noi ne 
închinăm şi ne rugăm, după spusa Apostolului [Ro- 
mani 8, 26]. 

2. Cum că taina aceasta este de neînțeles nu nu- 
mai pentru oameni, Ci şi pentru îngeri şi arhangheli, 
aceasta se vede limpede şi din sărbătoarea pe care 
noi o prăznuim astăzi. Căci arhanghelul a vestit Fe- 
cioarei îngreunarea ei; ci căutând ea să afle felul 
acestei sarcini şi grăind către arhanghel: „Cum va fi 
aceasta, de vreme ce eu nu ştiu de bărbat?“ [Luca 
|, 34], acela, neputând să-i răspundă şi să-i tâlcu- 
iască aceasta, a găsit scăpare la Dumnezeu, zicând: 
„Duhul Sfânt Se va pogori peste tine şi Puterea 
Celui Prea Înalt te va umbri“ [Luca 1, 35]. Este ca şi 
cum cineva ar fi grăit către Moise: „Cum se poate 
naşte din pământ un om? Cum se nasc din lut oase 

Şi vine şi trup, cum au luat naştere simţurile din cele 
lipsite de simţire, cum s-a născut om dintr-o coastă, 
cum s-a împărțit şi s-a mlădiat şi s-a legat osul, cum 
s-au ivit din os mădularele şi feluritele umori şi toate 
celelalte? . Aşadar, precum Moise, dacă cineva l-ar 
fi întrebat despre acestea, n-ar fi spus nimic altceva 
decât că Dumnezeu este Cel ce a luat lut din pă- 
mânt şi l-a făcut pe Adam, apoi a luat una din coas- 
tele lui Adam şi a făurit-o pe Eva, Scriptura spu- 
nând cine a făcut acestea, dar nu şi chipul în care 
au fost făcute, tot astfel şi Gavriil a spus că Duhul 
Sfânt şi puterea Celui Prea Înalt vor zămisli pruncul 
cel fără de sămânță, dar cum şi în ce fel -— nu a spus. 
Ci dacă amintind mai întâi de Elisaveta că rămăsese 
grea, deşi era înaintată în vârstă şi stearpă, nu a mai 
avut nimic de spus decât că nu-i ceva cu neputinţă 
lui Dumnezeu, atunci cum ar fi putut arhanghelul să 
grăiască despre chipul şi felul sarcinii şi naşterii fe- 
ciorelnice? 

3. Era totuşi mai mult de spus de către arhanghel 
Fecioarei, dar era un cuvânt cuprinzând o taină în- 
că şi mai mare. El spune: „Duhul Sfânt Se va pogori 
peste tine şi puterea Celui Prea Înalt te va umbri“. 
Pentru care pricină oare? Pentru că Cel ce se naşte 
[din ea| nu este prooroc, nici om simplu, ca Adam, 
ci se va numi Fiul Celui Prea Înalt şi Mântuitor şi lz- 
băvitor al neamului omenesc şi veşnic Împărat. Pre- 
cum pietrele ce cad de pe creste şi se rostogolesc 
până la cele mai îndepărtate poale ale munţilor, iar 

multe prăpăstii le primesc, tot astfel şi noi oamenii, 
care am căzut de la porunca dumnezeiască dată 
nouă în rai şi de la chipul fericit al vieţii de acolo, 
am fost coborâţi până în iad şi multe nenorociri 
cumplite am primit. Căci pământul, după blestemul 
aruncat asupra strămoşului nostru dintâi, nu a odrăs- 
lit numai spinii şi mărăcinii ce încap sub simţuri, ci 
am fost noi încă şi mai mult însămânţaţi cu feluritele 
soiuri de mărăcini ai patimilor celor rele şi cu spinii 
cei peste măsură de răi ai păcatului. Dar nu numai 
întristarea aceasta a avut-o neamul nostru omenesc, 
pe care străbuna noastră [Eva] a moştenit-o prin 
blestemul acela dat ei, fiind osândită să nască în chi- 
nuri şi dureri, ci aproape toată viaţa noastră s-a pre- 
făcut în chin şi durere. 

4. Din iubirea Sa de oameni, Dumnezeu, Cel ce 
ne-a plăsmuit pe noi, prin milostivirea Sa, aplecând 
cerurile, a coborât la noi, şi luând de la Sfânta Fe- 
cioară firea noastră omenească, a reînnoit-o şi a 
adus-o înapoi [la starea cea bună], ba chiar a înăl- 
țat-o la culmea Sa cea dumnezeiască şi cerească. Şi 
voind El să săvârşască aceasta, şi voind să aducă la 
îndeplinire astăzi sfatul Său cel de mai înainte de 
toţi vecii, a trimis pe arhanghelul Gavriil, precum 
spune evanghelistul Luca, „în Nazaret, către o fe- 
cioară logodită cu un bărbat ce se chema losif, din 
casa lui David; iar numele fecioarei era Maria“ [Lu- 


ca |, 27]. 

5. Deci Dumnezeu trimite pe arhanghel la Fe- 
cioară, făcând-o mamă doar printr-un cuvânt, deşi 
ea rămânea fecioară. Căci, dacă ar fi rămas însărci- 
nată prin sămânță omenească, nu ar fi fost [Cel năs- 
cut din ea] om nou, nict fără de păcat, nici Mântui- 
tor al păcatelor. Fiindcă mişcarea spre naştere a 
trupului, fund nesupusă minţii aşezate de Dumne- 
zeu în noi spre a ne călăuzi, nu este întru totul fără 
de păcat. Din pricina aceasta şi David a spus: „Că 
iată, întru fărădelegi m-am zămislit şi în păcate m-a 
născut maica mea“ [Psalmi 50, 7]. Dacă ar fi fost din 
sămânță [omenească] îngreunarea dată de Dum- 
nezeu, nu ar fi fost [zămislit] om nou, nici începător 
al vieţii celei noi şi câtuşi de puţin supuse vremulirii. 
Căci fund mădular şi parte veche şi moştenitor al 
acelui păcat [al lui Adam], nu ar fi putut să poarte în 
Sine plinătatea Dumnezeirii celei fără de prihană şi 
nu ar fi putut să facă din trupul Său izvor de sfinţe- 
nie neîmpuţinată, astfel încât să spele prin covârşi- 
rea puterii Sale întinarea acelor strămoşi şi să fie în- 
deajuns celor după aceea născuţi, spre sfinţirea 
tuturor. De aceea nu a venit înger, nici om, ci Însuşi 
Domnul S-a pogorât şi ne-a mântuit pe noi, întru- 
pându-Se şi fund cuprins în mitra Fecioarei, şi ră- 
mânând neschimbat Dumnezeu. 

6. Era de trebuinţă ca Fecioara să aibă martor al 
sarcinii sale celei fără de sămânță şi ajutor întru cele 
săvârşite după dumnezeiasca iconomie. Care şi ci- 
ne a fost acesta? Drumul către Bethleem, unde prun- 

cul fusese vestit şi slăvit de către îngerii din ceruri; 
venirea la lemplu, unde pruncul a fost mărturisit de 
către Simeon şi de către Ana ca Domn al vieţii şi al 
morții. Apoi fuga în Egipt de frica lui lrod şi întoar- 
cerea din Egipt, potrivit poruncilor, şi toate celelalte, 
pe care nu este lesne a le înşira şi a le arăta acum. 
De aceea losif a fost primit ca logodnic şi îngerul a 
fost trimis către o Fecioară logodită cu un bărbat ca- 
re se chema losif. Pe amândoi îi vei socoti că erau 
din casa şi din patria lui David, fiindcă neamul 
amândurora, al Fecioarei şi al lui losif, se urca până 
la David. 

(. Şi ne spune Scriptura că „numele Fecioarei 
era Maria ; aceasta se tâlcuieşte Stăpână [Doam- 
nă], ceea ce se vădeşte prin vrednicia Fecioarei, şi 
adeverirea fecioriei, prin viaţa ei aleasă, prin desă- 
vârşirea ei în toate şi, ca să spun astfel, prin deplina 
ei neprihănire. Căci fund ea Fecioară şi având acest 
nume, întru totul potrivit ei, avea întreaga şi deplina 
curăţie, fiind Fecioară şi cu trupul, şi cu sufletul, cu 
toate puterile sufletului şi cu toate simţurile trupului 
său, care aveau temei nesmintit, mai presus de orice 
întinăciune. ŞI era ea aşa de bine aşezată şi neclinti- 
tă şi întru totul neatinsă de nimic şi niciodată, pre- 
cum o poartă ferecată păstrează cele tăinuite în vis- 
terie şi o carte pecetluită — scrieri pe care ochiul nu 
le-a văzut. Căci cu privire la Fecioară s-a scris: 
„Aceasta este cartea pecetluită, şi poarta aceasta va 

fi închisă, şi nici un om nu va intra pe ea“ [/ezechiel 
44, 2]. 

8. Dar şi în alt chip Fecioara este Stăpână — după 
vrednicia ei — ca una ce este mai presus toate, căci a 
purces grea şi a născut în chip dumnezeiesc, în de- 
plină feciorie, pe Stăpânul întregii Firi. Şi încă este 
Stăpână ca una ce nu stă sub nici o robie şi a primit 
stăpânire dumnezeiască, dar este Stăpână şi ca iz- 
vor şi rădăcină a slobozeniei neamului omenesc, iar 
aceasta mai cu seamă după naşterea cea de negrăit 
şi aducătoare de multă bucurie. Pentru că chiar cea 
unită cu un bărbat este mai degrabă stăpânită decât 
stăpână, şi mai cu seamă după naşterea cea întristă- 
toare şi dureroasă, potrivit blestemului aceluia rostit 
asupra Evei: „În dureri vei naşte copii; atrasă vei fi 
către bărbatul tău şi el te va stăpâni [Facerea 3, 
16]. De acest blestem Maica Fecioară eliberând 
neamul omenesc, a primit în schimb, prin înger, bu- 
curia şi binecuvântarea. Căci spune Scriptura că în- 
gerul, intrând, a grăit către Fecioară: „Bucură-te 
ceea ce eşti plină de har, Domnul este cu Tine. Bine- 
cuvântată eşti tu între femei...“ [Luca |, 28]. Arhan- 
ghelul nu îi vesteşte ei viitorul spunându-i: „Domnul 
este cu tine, ci vesteşte ce a văzut în chip nevăzut 
că s-a împlinit atunci. Si cunoscând arhanghelul că 
ea este un lăcaş al harismelor dumnezeieşti, şi al vir- 
tuților omeneşti, şi că este împodobită cu toate da- 
rurile Duhului Sfânt, o numeşte cea cu adevărat pli- 
nă de har, ca pe una cea primit să se sălăşluiască în 

ea toate aceste comori. Şi el vede mai dinainte 
sarcina ei cea fără de mâhnire şi naşterea ei cea fără 
de dureri. El îi binevesteşte mai dinainte să se bu- 
cure şi el susține cu tărie că Fecioara singură este 
binecuvântată şi slăvită, pe bună dreptate, printre 
femei. Căci covârşirea slavei dată Fecioarei, Maică 
a lui Dumnezeu, nu se află la alta, chiar dacă este şi 
aceea slăvită. 

9. Dar Fecioara, văzându-l pe înger şi temându-se 
să nu fie acela vreun înger înşelător, care să preia 
cuvintele de ispitire grăite către Eva, nu a primit sa- 
lutarea aceea fără să o cerceteze cu toată luarea 
aminte. Căci Fecioara necunoscând încă bine legă- 
tura cu Dumnezeu, pe care arhanghelul tocmai i-o 
vestea ei, s-a tulburat, spune Scriptura, pentru cu- 
vântul acela al lui, dar a stat neclintită în fecioria ei 
„Şi cugeta în sine: Ce fel de închinăciune poate să 
fie aceasta?!“ [Luca 1, 29]. Din această pricină şi ar- 
hanghelul a dezlegat îndată teama plăcută lui Dum- 
nezeu a Fecioarei celei pline de har, grăind către 
ea: „Nu te teme, Marie, căci ai aflat har la Dumne- 
zeu!“ [Luca 1, 30]. Ce har anume? Harul acela care 
este cu putinţă de aflat doar la Cel ce poate să le să- 
vârşească pe cele cu neputinţă de săvârşit şi care-i 
păstrat doar pentru tine de mai înainte de toți vecii: 
„Şi iată, vei lua în pântece...“ [Luca |, 31]. Dar — 
spune arhanghelul — auzind tu de sarcină, să nu cu- 
geţi cumva la vreo încălcare a fecioriei tale. Pentru 
aceasta nu fi mâhnită şi nu te tulbura; căci aceasta 

înseamnă: „lată, vei purcede grea“, cuvânt grăit 
atunci către cea care era fecioară şi prin care se 
arată aici, în chip încă mai desluşit, că sarcina ei se 
însoţeşte de feciorie. 

10. „lată, vei lua în pântece“ — zice arhanghelul — 
„ŞI vei naşte fiu“, pentru că, fiind tu aşa precum eşti 
acum şi rămânând fecioria ta nevătămată, vei ză- 
misli prunc şi vei naşte pe Fiul Celui Prea Înalt. Căci 
şi Isaia, văzând mai dinainte aceasta, spusese încă 
de demult: „lată, Fecioara va lua în pântece şi va 
naşte un fiu“ |[/saia 7, 14] şi „[atunci] m-am apropiat 
de proorociță  [/saia 8, 3]. Cum s-a apropiat proo- 
rocul de proorociţă? Întocmai cum arhanghelul s-a 
apropiat acum de ea. Fiindcă ceea ce acesta a văzut 
acum, acela văzuse şi grăise mai dinainte. lar cum 
că Fecioara era proorociţă, având ea har de proo- 
roc, aceasta desluşit o arată, aceluia ce ar voi [s-o 
ştie], rugăciunea sa din Evanghelie, cea către Dum- 
nezeu [Luca |, 46-55]. 

| |. S-a apropiat — zice Scriptura — Isaia de proo- 
rociţă, iar ea a primit duh de mai înainte vedere şi a 
luat în pântece, mai înainte să vină suferirea dureri- 
lor, şi a plecat şi a născut prunc de parte bărbăteas- 
că. lar arhanghelul a grăit atunci către ea: „Ve: naşte 
un fiu şi vei chema numele lui lisus (ceea ce se tâl- 
cuieşte „Mântuitor ). Acesta va fi mare...“ [Luca |, 
51-32]. Spune însă Isaia iarăşi: „... Sfetnic minunat, 
Dumnezeu tare, biruitor, Domn al păcii, Părinte al 
veacului ce va să fie [/saia 9, 5]. Dar acum şi arhan- 

ghelul vesteşte deopotrivă că „Acesta va fi mare, şi 
Fiu al Celui Prea Înalt se va chema“. Cum de nu spu- 
ne: „este mare şi Fiu al Celui Prea Înalt“, ci zice: „va 
fi mare“ şt „se va numi ? Aceasta întrucât cu precă- 
dere vrea să vorbească despre omenitatea lui Hris- 
tos, pentru a vădi, totdeodată, că El va fi cunoscut 
tuturor oamenilor şi că va fi recunoscut de către ei 
ca Hristos, după cuvântul de mai târziu al lui Pavel: 
„Dumnezeu S-a arătat în trup, S-a propovăduit între 
neamuri, a fost crezut în lume... [/ Timotei3, 16]. 
Dar el [arhanghelul] ma: adaugă: „şi Domnul Dum- 
nezeu Îi va da Lui tronul lui David, părintele Său. Şi 
va împărăţi peste casa lui lacov în veci şi împărăţia 
Lui nu va avea sfârşit [Luca |, 32-33]. Însă Acela a 
Cărui împărăție este în veci fără de sfârşit, Acela 
este Însuşi Dumnezeu. Dar avându-l totuşi drept 
părinte pe David, El este şi om, ca să fie Dumnezeu 
înnăscut şi om în acelaşi timp, fiu al omului şi Fiu al 
lui Dumnezeu, primind ca om de la Dumnezeu Îa- 
tăl împărăţia cea veşnică, aşa cum a văzut şi a vestit 
mai dinainte Daniel: „Am privit până când au fost 
aşezate scaune, şi S-a aşezat Cel vechi de zile. Şi ia- 
tă, pe norii cerului venea Cineva ca Fiul Omului, şi 
El a înaintat până la Cel vechi de zile, şi a fost dus în 
fața Lui... Şi Lui] s-a dat stăpânirea, slava şi împără- 
ţia. Stăpânirea Lui este veşnică, iar împărăţia Lui nu 
va fi nimicită niciodată“ [Daniel 7, 9; 13-14]. 

12. El va sta aşezat pe tronul lui David şi va îm- 
părăţi peste casa lui lacov. Căci lacov este patriar- 


202 


OMILIA 14 


hul tuturor celor preacucernici, iar David este cel 
dintâi dintre toţi cei evlavioşi şi totodată plăcuţi lui 
Dumnezeu, şi el a împărăţit ca preînchipuire a lui 
Hristos, Cel Care a adunat într-o singură stăpânire 
vrednicia de Patriarh şi de Împărat, stăpânire ce- 
rească şi veşnică. lar Fecioara cea plină de haruri, 
de îndată ce a auzit grăite către ea cuvintele acelea 
atât de nemarîntâlnite şi dumnezeteşti ale arhan- 
ghelului, anume: „Domnul este cu tine“ şi „lată, vei 
lua în pântece şi vei naşte fiu... Acesta va fi mare şi 
Fiu al Celui Prea Înalt se va chema“, a spus: „Cum va 
ft aceasta, de vreme ce eu nu ştiu de bărbat? . Căci 
chiar dacă tu îmi aduci o bună vestire, duhovniceas- 
că şi aşezată mai presus de patimile cele trupeşti, to- 
tuşi tu îmi vorbeşti de o sarcină şi de o luare în 
pântece şi de un prunc, şi adaugi cuvântului „iată“ 
pe cele cu privire la sarcină. „Dar cum va aceasta, 
zice ea, „de vreme ce eu nu ştiu de bărbat?. 

| 3. Aceasta o spune Fecioara nu fiindcă nu cre- 
dea, ci căutând să cunoască, pe cât cu putinţă, cum 
va să fie faptul acesta. De aceea şi arhanghelul spu- 
ne către ea: „Duhul Sfânt Se va pogori peste tine şi 
puterea Celui Prea Înalt te va umbri; pentru aceea 
şi Sfântul Care se va naşte din tine Fiul lui Dumne- 
zeu se va chema . Pentru că tu eşti sfântă şi o Fe- 
cioară plină de har, Duhul Sfânt iarăşi va veni asu- 
pra ta, şi El va pregăti şi va orândui, prin adăugirea 
unei sfințenii şi mai înalte, lucrarea dumnezeiască 
din tine, Şi puterea lui Dumnezeu te va umbri pe 

tine, întărind şi totodată alcătuind chipul omenități 
prin umbrirea ta şi prin unirea cu tine, astfel încât 
Cel născut să fie Sfânt, Fiu al lui Dumnezeu şi pute- 
re a Celui Prea Înalt, luând aievea chip omenesc. 
lată şi Elisaveta, ruda ta, care s-a aflat toată viaţa ei 
stearpă, acum, la bătrâneţe, întrucât Dumnezeu a 
binevoit, a rămas grea în chip uimitor, fiindcă la 
Dumnezeu toate sunt cu putinţă. 

14. Ce face aşadar după aceasta Fecioara cea 
plină de har, care era dumnezeiască prin pricepe- 
rea ei şi care nu are pe nimeni deopotrivă cu ea? 
Aceasta aleargă iarăşi la Dumnezeu şi prin rugăciu- 
ne Îl agrăieşte pe El, prin mijlocirea arhanghelului: 
„Dacă Duhul Sfânt — precum spui tu — va veni peste 
mine, ca să mă curăţească mai mult şi ca să-mi dea 
putere spre a primi pruncul cel aducător de mân- 
tuire; dacă puterea Celui Prea Înalt mă va umbri, al- 
cătuindu-L. în mine şi dându-l chip de om Aceluia 
Care este de o fiinţă cu Dumnezeu, izvodind astfel 
o naştere fără de sămânță; dacă Cel ce se va naşte 
va fi Sfânt şi Fiu al lui Dumnezeu şi veşnic împărat, 
pentru că la Dumnezeu toate sunt cu putinţă, atunci 
[zice ea|: «lată roaba Domnului. Fie mie după CUu- 
vântul tău!» [Luca 1, 38]'. Şi a plecat de la ea Inge- 
rul, lăsând în pântecele ei, unit cu trupul, pe Zidito- 
rul întregii Firi, iar din pricina legăturii acesteia — 
căreia cu smerenie i s-a supus — a dăruit lumii întregi 
mântuirea. lot aşa şi |saia a scris mai dinainte, 
limpede şi desluşit, cele de care s-a învrednicit, în 

chip fericit, să pătimească. Căci el nu l-a văzut ime- 
diat pe serafim luând cărbunele [aprins] de pe du- 
hovnicescul jertfelnic cel din cer. Pentru că serafi- 
mul l-a luat pe acesta cu un cleşte, cu care s-a atins 
şi de buzele sale, dăruindu-i curăţire. Acesta era 
acelaşi cu acea mare arătare ce i s-a făcut lui Moise, 
când el a văzut un rug cuprins de foc şi care ardea 
fără să se mistuiască. 

15. Cine nu ştie că Maica Fecioară este chiar 
acest rug şi acest cleşte, ca una ce a primit în ea focul 
cel dumnezeiesc fără să o ardă şi să o mistuiască, iar 
aici arhanghelul a mijlocit şi a slujit acelei luări în 
pântece, care a legat laolaltă pe Cel a ridicat păcatul 
lumii prin Fecioară cu tot neamul omenesc şi Care, 
prin această unire de negrăit ne-a mântuit pe noi? 
Aşadar Maica Fecioară este, ea singură, hotar între 
firea creată şi cea necreată, şi toţi câți Îl cunosc vor 
şti că în ea S-a sălăşluit Cel fără de sălaş, şi toți cei 
ce-L laudă pe Domnul, după Domnul o vor lăuda 
pe ea. Şi ea este dăruitoare a bunătăţilor celor vi- 
itoare şi este pricină a darurilor date înainte de ea şi 
a marilor bunătăţi date după ea. Ea este temelia 
Proorocilor, ea este căpetenie a Apostolilor, ea este 
sprijinul Mărturisitorilor, ea este temeiul Învăţători- 
lor. Ea este slava celor de pe pământ, ea este bucu- 
ria şi desfătarea cerurilor, ea este podoaba întregii 
zidiri. Ea este începutul şi izvorul şi rădăcina nădej- 

dii păstrate nouă în ceruri, 

16. Şi fie ca de ea noi toţi să avem parte ca de o 
mijlocitoare a noastră întru slava lui lisus Hristos, 
Domnul nostru, Cel ce s-a născut din latăl mai îna- 
inte de toți vecii şi Care S-a întrupat din ea în vre- 
murile cele din urmă, Căruia | se cuvine toată slava, 
cinstea şi închinăciunea, acum şi pururea şi în vecii 
vecilor. Amin. 


Omuia 18 


La Duminica Mironosiţelor 


|. Învierea Domnului este înnoirea firii omeneşti 
ŞI plămădirea din nou a lu: Adam cel dintâi, care fu- 
sese înghiţit de moarte prin păcat şi reîntors prin 
moarte în pământul din care a fost plămădit; este în- 
toarcerea omului la viața cea fără de moarte. Ni- 
meni dintre oameni nu l-a văzut pe Adam, la înce- 
put, cum a fost plămădit şi dăruit cu viaţă, căci în 
acel ceas nu exista încă nici un om; însă, după cea 
luat duh de viaţă prin insuflarea dumnezeiască, cea 
dintâi dintre toate făpturile omeneşti l-a văzut o fe- 
meie, căci Eva a fost cea dintâi fiinţă omenească cre- 
ată după Adam; tot astfel, pe cel de al doilea Adam, 
Care este Domnul, n-a fost om să-L vadă înviind din 
morţi, căci nimeni dintre cei apropiaţi Lui nu se afla 
de faţă, iar ostaşii care păzeau mormântul, tulburaţi 
de frică, erau ca şi morţi. Or, după ce a înviat El, 
cea dintâi care L-a văzut a fost o femeie, precum am 
auzit astăzi din Evanghelia cea după Marcu: „Şi în- 
viind dimineaţa, în ziua cea dintâi a săptămânii, El 
S-a arătat întâi Mariei Magdalena...“ [Marcu 16, 9]. 

2. S-ar părea că Evanghelistul spune desluşit că 
ceasul în care a înviat Domnul era dimineaţa în zori, 

şi că mai întâi s-a înfăţişat Mariei Magdalena, şi că 
această arătare s-a săvârşit în chiar ceasul Învierii 
Sale. Insă Evanghelistul nu spune aşa, după cum 
veţi afla dacă arătaţi un dram de răbdare: căct cu 
puțin mai înainte şi Marcu, la fel cu toți ceilalți evan- 
ghelişti, spune că acea Marie a venit dimpreună cu 
celelalte purtătoare de mir la mormânt şi că, văzân- 
du-l pe acesta gol, au plecat. De unde se vede că, 
chiar cu mult înainte de ceasul zorilor, când ea L-a 
văzut, Domnul înviase deja. lar pentru a arăta acel 
ceas, Marcu nu a spus simplu dimineaţa, ca mai jos, 
ci dis-de-dimineaţă; aşadar, el vorbeşte aici despre 
ceasul în care, la orizont, ziua se îngână cu noaptea, 
după cum arată şi loan când scrie că Maria Magda- 
lena a venit la mormânt dis-de-dimineaţă, pe când 
era încă întuneric, şi a văzut piatra ridicată de pe 
mormânt [/oan 20, |]. 

3. Aşadar, după loan, nu numai că ea a venit la 
mormânt în acel ceas, dar a şi plecat de-acolo fără 
să-L fi văzut pe Domnul. Căci a fugit să-i caute pe 
Petru şi pe loan, dându-le de veste nu că Domnul 
înviase, ci că fusese luat din mormânt, ceea ce dove- 
deşte că ea nu ştia încă de învierea Sa. Prin urmare, 
Domnul nu S-a arătat Mariei în primul ceas al zilei, 
ci ea L-a văzut după ivirea zilei depline. lotuşi evan- 
gheliştii au vestit în chip ascuns un fapt pe care îl voi 
descoperi evlaviei voastre; căci cea dintâi dintre toţi 
oamenii care a primit vestea cea bună a Învierii 
Domnului — aşa cum se cuvenea şi era drept — a fost 

Născătoarea de Dumnezeu; iar ea a primit vestea 
chiar de la Domnul. Ea a fost cea care, înaintea tu- 
turor, a ştiut că El înviase, cea care s-a bucurat de 
cuvântul Său dumnezeiesc şi nu doar că L-a văzut 
cu ochii şi L-a auzit cu urechile, dar tot ea a fost cea 
dintâi şi singura care l-a atins cu mâinile ei picioare- 
le neprihănite, deşi evangheliştii nu spun în chip lim- 
pede toate acestea, nevrând ca tocmai Mama să fie 
adusă drept martoră, spre a nu da prilej de bănuială 
celor necredincioşi. Însă întrucât NOI, acum, prin 
harul Celui Înviat, grăim cuvântul nostru către cei 
credincioşi, iar prilejul sărbătorii de astăzi ne în- 
deamnă să cercetăm cu luare aminte toate cele pri- 
vitoare la Mironosiţe, luând încredințare de la Cel 
ce a spus că „nu este nimic ascuns, care sănu se 
dea pe faţă [Luca 8, 17], vor fi dezvăluite de noi şi 
acestea. 

4. Aşadar, Mironosiţele sunt femeile care au în- 
soțit-o pe Maica Domnului şi au rămas alături de ea 
în vremea pătimirii celei mântuitore [a Domnului], 
apoi s-au silit să ungă cu mir trupul Mântuitorului. 
Căci, atunci când losif şi Nicodim au cerut şi au pri- 
mit de la Pilat trupul Învăţătorului, l-au pogorât de 
pe Cruce, l-au învelit în pânză de in îmbibată cu mi- 
resme, l-au aşezat într-un mormânt săpat în stâncă 
ŞI au pus o piatră mare la gura acestuia, Maria Mag- 
dalena şi cealaltă Marie — spune Marcu — erau de 
faţă, dinaintea mormântului. lar spunând „şi cealal- 
tă Marie , Marcu o arată în chip desluşit pe Maica 

Domnului. Şi dacă ea este numită mamă a lui lacov 
şi a lui losif, e pentru că aceştia erau fiii lui losif, lo- 
godnicul Maicii Domnului. Acestea n-au fost singu- 
rele care erau de faţă la punerea Domnului în mor- 
mânt: mai erau şi alte femei, după cum arată Luca: 
„ŞI urmându-L femeile, care veniseră cu El din Ga- 
lileea, au privit mormântul şi cum a fost pus trupul 
Lui... lar ele erau: Maria Magdalena şi loana şi 

Maria lui lacov şi celelalte împreună cu ele...“ [Luca 
23, 95; 24, 10]. 

5. Acestea, stă scris, s-au întors ca să cumpere 
miresme şi mir |vezi Luca 23, 56]: căci încă nu cu- 
noşteau, în chip limpede, că El este cu adevărat mi- 
reasma vieţii pentru cei ce vin la El cu credinţă, pre- 
cum mirosul morţii le este hărăzit celor ce rămân 
până la capăt necredincioşi; iar mireasma veşminte” 
lor Sale, adică a trupului Său, este mai presus decât 
toate miresmele; şi numele Său este mir revărsat, 
prin care lumea întreagă s-a umplut de buna mi- 
reasmă a Dumnezeirii. lotuşi, dacă Ele au pregătit 
miruri şi miresme, au făcut-o, pe de o parte, în cin- 
stea Celui ce zăcea în mormânt şi, pe de altă parte, 
spre acoperirea mirosului greu al trupului ce urma 
să putrezească; fiindcă socoteau că astfel, mulțumi- 
tă ungerii lor, cei care vor dori se vor putea apropia 
de trup. 

6. Aşadar, după ce au pregătit mirul şi mires- 
mele, s-au odihnit Sâmbăta, după poruncă. Căci, 
într-adevăr, încă nu înţeleseseră care era adevăratul 

Sabat, nici nu cunoscuseră acea Sâmbătă binecu- 
vântată mai presus de toate, care a strămutat firea 
noastră din străfundurile adânci ale iadului către 
înălțimile cele prealuminoase, cereşti şi dumneze- 
ieşti. Precum spune Luca: „lar în prima zi de după 
sâmbătă (Duminica), foarte de dimineaţă, au venit 
ele la mormânt, aducând miresmele pe care le pre- 
gătiseră  [24, 1]. lar Matei scrie: „După ce a trecut 
sâmbăta, când se lumina de ziua întâi a săptămânii 
(Duminică)... [28, 1], şi zice că erau două femeile 
care veniseră. lar loan scrie: „... dis-de-dimineaţă, 
fiind încă întuneric... [Joan 20, 1] şi spune că Ma- 
ria Magdalena era singura care a venit. În sfârşit, 
Marcu grăieşte: „Şi dis-de-dimineaţă, în prima zi a 
săptămânii (Duminică)... [Marcu 16, 2] şi arată că 
trei erau femeile ce veniseră. Aşadar, toți evanghe- 
liştii vorbesc despre ziua întâi a săptămânii, despre 
Duminică. „După sâmbătă , „când se lumina , „foar- 
te de dimineaţă , „dis-de-dimineaţă, fiind încă întu- 
neric“, toate acestea înseamnă: în ceasul din preajma 
zorilor, când se îngemănează lumina cu întunericul; 
e ceasul în care răsăritul începe să strălucească la 
orizont, vestind ziua. Privind de departe, se poate 
vedea că o geană de lumină colorează cerul în 
preajma ceasului al nouălea al nopţii, astfel încât 
mai rămân trei ore până să se facă lumină deplină. 
4. Doar că evangheliştii par să nu fie întru totul 
de acord asupra acestui ceas şi asupra numărului 
femeilor. Precum am spus, Mironosiţele erau multe, 

iar ele nu au venit la mormânt o singură dată, ci în 
două sau trei rânduri, mai multe împreună, nu ace- 
leaşi de fiecare dată, însă toate de dimineaţă. Aşa- 
dar, n-au venit toate la acelaşi ceas: doar Maria 
Magdalena, singură dintre celelalte, a revenit şi a ră- 
mas mai mult. Deci fiecare dintre evanghelişti, spu- 
nând că n-au venit împreună decât o singură dată, 
trece sub tăcere celelalte veniri. Dar pentru mine, 
care am pus laolaltă spusele tuturor evangheliştilor, 
după cum v-am arătat la început, Maica Domnului 
este aceea care a venit mai întâi dintre toate la mor- 
mântul Fiului şi Dumnezeului ei, luând-o înaintea 
Mariei Magdalena. Aceasta mi-o arată mai cu sea- 
mă Evanghelistul Matei, care spune: „... au venit 
Maria Magdalena şi cealaltă Marie“ — adică, fără în- 
doială, Maica Domnului — „ca să vadă mormântul. 
ŞI iată, s-a făcut cutremur mare, că îngerul Domnu” 
lui, coborând din cer şi venind, a prăvălit piatra şi 
şedea deasupra ei. Şi înfăţişarea lui era ca fulgerul şi 
îmbrăcămintea lui albă ca zăpada. Şi de frica lui s-au 
cutremurat cei ce păzeau şi s-au făcut ca morţi 
[Matei 28, 1-4]. 

8. Aşadar, toate celelalte femei au venit după cu- 
tremurul de pământ şi după fuga păzitorilor; ele au 
găsit mormântul deschis şi piatra rostogolită. Maica 
Fecioară era de faţă când a fost cutremurul, când a 
fost rostogolită piatra, când a fost deschis mormân- 
tul, fiind de faţă şi paznicii lui, chiar dacă erau că- 
zuţi la pământ de frică. De aceea, după cutremur, 

de îndată ce s-au ridicat, nu s-au gândit decât la fu- 
ză. Însă Maica Domnului se desfăta cu această pri- 
velişte, fără a le împărtăşi teama. lar mie mi se pare 
că pentru ea, în primul rând, s-a deschis acel mor- 
mânt dătător de viaţă. Fiindcă pentru ea, înainte de 
toate, şi apoi prin ea, toate câte sunt sus în cer şi Jos 
pe pământ s-au deschis nouă; pentru ea a străfulge- 
rat astfel îngerul încât, deşi ceasul acela era încă în- 
văluit în beznă, a putut vedea nu numai mormântul 
gol, dar şi cele din mormânt [giulgiurile şi mahrama] 
aşezate de o parte, ca tot atâtea mărturii ale trezirii 
din morţi a Celui ce fusese înmormântat. 

9. Desigur, îngerul vestitor era însuşi Oavriil. Căci, 
de îndată ce a văzut-o pe Maica lui Dumnezeu gră- 
bind către mormânt — el, care odinioară îi grăise: 
„Nu te teme, Marie, căci ai aflat har la Dumnezeu 
[Luca |, 30] —, se grăbeşte [la rându-i] să coboare și 
în acea zi, ca să-i grătască din nou aceleaşi cuvinte 
celei de-a pururea Fecioare, vestindu-i Învierea din 
morţi a Celui Născut din ea fără de sămânță, să ri- 
dice piatra şi să arate mormântul gol şi giulgiul, întă- 
rind astfel, pentru ea, vestea cea bună. Căci stă scris: 
„lar îngerul, răspunzând a zis femeilor: Nu vă te- 
meţi, căci ştiu că pe lisus cel răstignit Îl căutaţi. Nu 
este aici, căci S-a sculat, precum a zis; veniţi de ve- 
deți locul unde a zăcut“ [Matei 28, 5-6]. El spune: 
„Chiar dacă îi vedeţi pe paznici cutremuraţi de fri- 
Că, nu vă temeţi; căci eu ştiu că voi ÎI căutaţi pe lisus 
cel răstignit, dar El S-a trezit, nu mai este aici. ÎNu 

numai că închizătorile, zăvoarele, peceţile iadului, 
ale morţii şi ale mormântului nu-L pot ține, ci, mai 
mult, El este Domnul nostru, al îngerilor celor nemu- 
ritori şi cereşti, singur Domn al lumii întregi; «Veniţi 
de vedeţi locul unde a zăcut. Şi degrabă mergând, 
spuneţi ucenicilor Lui că S-a sculat din morţi...» 
[Matei 28, 6-7]. 

10. Şi s-au dus ele degrabă „cu frică şi cu bucu- 
rie mare“ [Matei 28, 8]. lar mie îmi pare că Mariei 
Magdalena, ca şi celorlalte femei care au mers atunci 
împreună la mormânt, le era întrucâtva teamă. Căci 
ele nu înţeleseseră încă puterea celor grăite de către 
înger şi nici nu izbutiseră să primească în întregime 
lumina, ca să o vadă şi să o înțeleagă pe deplin: însă 
Maica Domnului a simţit marea bucurie despre care 
vorbeşte Matei; înțelegând cuvintele îngerului şi fi- 
ind cuprinsă toată de lumină — ea, care era pe de- 
plin curată şi plină de dumnezeiescul har; ea, care 
dăduse crezare arhanghelului, întrucât acesta se ară- 
tase deja de multă vreme vrednic de încredere, prin 
faptele sale — cum oare, fiind de faţă la toate aceste 
întâmplări, ar fi putut Fecioara cea plină de dumne- 
zeiască înţelepciune să nu fi înţeles ceea ce s-a în- 
făptuit? Căci a văzut cutremurul de pământ, acel 
mare cutremur de pământ, pe îngerul cel din ceruri 
pogorâtor, acel înger strălucitor ca fulgerul, spaima 
de moarte a paznicilor, rostogolirea pietrei, mormân- 
tul cel gol, minunea cea mare a giulgiului care nu 
fusese dezlegat, ci era încă îmbibat de mir şi de 

aloe, arătându-se însă golit de trupul pe care-L înfă- 
şurase; dar, mai cu seamă, a auzit Maica Domnului 
vestea dumnezeieştii bucurii pe care îngerul i-a 
adus-o. lar după auzirea vestirii celei bune, ele au 
plecat, iar Maria Magdalena, ca şi cum nu ar fi as- 
cultat cele grăite de înger (care, de altfel, nici nu glă- 
suise pentru ea), nu ta seama decât la mormântul 
cel gol, nu şi la giulgiu: şi aleargă să-i caute pe Simon 
Petru şi pe celălalt ucenic, precum spune loan [20, 2]. 

| |. Dar Fecioara Maică a lui Dumnezeu, însoțită 
de celelalte femei, s-a întors acolo de unde venise şi, 
precum spune Matei, „iată lisus le-a întâmpinat, zi- 
când: Bucuraţi-vă!“ [28, 9]. Vedeti, aşadar, că mult 
înaintea Mariei Magdalena, Maica lui Dumnezeu 
L-a văzut pe Acela Care pentru a noastră mântuire 
noastră a pătimit şi S-a îngropat şi a înviat cu trupul? 
Căci spune Evanghelistul: „lar ele, apropiindu-se, 
au cuprins picioarele Lui şi | s-au închinat“ [Matei 28, 
9]. Aşa precum, aflându-se în tovărăşia Mariei Mag- 
dalena, Maica Domnului a fost singura care a auzit 
vestea cea bună a Învierii şi a înțeles-puterea acelor 
cuvinte, tot astfel, aflându-se în tovărăşia celorlalte 
femei, ea a ieşit în întâmpinarea Fiului şi Dumneze- 
ului ei; ea cea dintâi dintre toate L-a văzut şi L-a re- 
cunoscut pe Cel Înviat şi, căzând la picioarele Lui, 
le-a îmbrăţişat, devenind Apostol pe lângă Apostolii 
Săi. lar faptul că Maria Magdalena nu era împreună 
cu Maica Domnului când aceasta s-a întors de la 
mormânt şi când Domnul i S-a arătat şi a grăit cu ea, 


285 


SFÂNTUL GRIGORIE PALAMA 


îl aflăm de la loan, care spune: „Deci ea a alergat şi 
a venit la Simon Petru şi la celălalt ucenic, pe care-l 
iubea lisus, şi le-a zis: „Au luat pe Domnul din mor- 
mânt şi noi nu ştim unde L-au pus [Joan 20, 2]. 
Dar dacă L-a văzut, dacă L-a atins cu mâinile ei, da- 
că L-a întâlnit şi L-a ascultat, cum a putut spune cu- 
vinte ca acestea: „L-au luat“ şi „nu ştim unde ? Însă, 
după ce Petru şi loan au alergat la mormânt, după 
ce şi ei au văzut giulgiul şi după ce s-au întors de-a- 
colo, „Maria stătea afară lângă mormânt plângând” 
[loan 20, Îl]. 

12. Vedeţi, dară, că nu numai că ea | Maria Mag” 
dalena] nu-L văzuse încă, dar nici măcar n-avusese 
parte de copleşitoarea bucurie de a-L auzi? lar 
când îngerii care erau de faţă au întrebat-o: „Feme- 
ie, de ce plângi?“ [Joan 20, 15], ea nu le vorbeşte, 
în răspunsul ei, decât despre Cel mort. Şi când, în- 
torcându-se ea, L-a văzut pe lisus, tot n-a înţeles, ci 
fiind întrebată de El: „De ce plângi? , a răspuns în 
cuvinte asemănătoare, până când Domnul, che- 
mând-o cu numele ei, a arătat că este viu. Atunci, 
căzând şi ea înaintea Lui şi căutând să-l îmbrăţişeze 
picioarele, L-a auzit spunându-i: „Nu te atinge de 
Mine!" [/oan 20, 17]; iar prin acest cuvânt aflăm că, 
atunci când, pentru întâia oară, s-a arătat Maicii Sa- 
le şi femeilor care o însoțeau, El i-a îngăduit doar ei 
să se atingă de picioarele Lui, chiar dacă Matei face 
ca această atingere să fie împărtăşită şi de celelalte 
femei, nevoind Evanghelistul, din pricina pe care 

am pomenit-o la început, să vorbească desluşit de- 
spre rolul pe care Maica Domnului l-a avut în acele 
împrejurări. 

13. Căci, după ce Maria cea pururea Fecioară a 
venit cea dintâi la mormânt şi ea cea dintâi a primit 
vestea Învierii Lui, multe au fost cele care au venit ŞI 
au văzut piatra rostogolită, i-au auzit pe îngeri şi, în- 
torcându-se după ce priviseră şi ascultaseră, s-au 
despărțit. lar unele, precum spune Marcu, „au fugit 
de la mormânt, că erau cuprinse de frică şi de uimi- 
re, şi nimănui nimic n-au spus, căci se temeau” 
[Marcu 16, 8]. Celelalte, care o urmau pe Maica 
“Domnului, au avut parte să-L vadă şi să-L. asculte 
pe Domnul. Maria Magdalena, însă, s-a dus la Petru 
şi la loan, cu care iarăşi s-a întors singură la mor- 
mânt; o dată plecaţi aceştia, ea a rămas şi s-a în- 
vrednicit la rându-i de vederea Învăţătorului, fund 
apoi trimisă către Apostoli şi, ducându-se la ei, le-a 
vestit tuturor, precum arată loan, că „a văzut pe 
Domnul şi acestea i-a spus ei“ [20, 18]. Aşadar, du- 
pă spusa lui Marcu, această întâlnire s-a petrecut di- 
mineaţa devreme, deci când se luminase de ziuă pe 
deplin, zorile fiind trecute; dar tot Marcu susține cu 
tărie că Învierea Domnului şi întâia Sa arătare nu s-au 
petrecut atunci. 

4. De asemenea, am cercetat cele privitoare la 
Mironosiţe şi la felul în care cele patru Evanghelii se 
potrivesc întreolaltă. Dar ucenicii, auzind în ziua 
aceea a Învierii, de la mironosițe, de la Petru, de la 

Luca şi de la Cleopa, că Domnul trăieşte şi că a fost 
văzut de către ei, nu le-au dat crezare; din această 
pricină au fost certaţi de către El mai târziu, când 
S-a arătat lor şi erau adunaţi toţi la un loc. După ce 
El S-a înfăţişat viu față de mulţi şi de multe ori, nu 
numai că au crezut cu toţii în învierea Sa, dar au şi 
vestit-o pretutindeni, căci „în tot pământul a ieşit ves- 
tirea lor, şi la marginile lumii cuvintele lor“ [Psalmi 
| 8, 4] şi „Domnul lucra cu ei şi întărea cuvântul, prin 
semnele care urmau“ [Marcu 16, 20]. Se vede că 
minunile erau neapărat de trebuinţă, până ce Cu- 
vântul a fost vestit în întreaga lume. Căci, totuşi, 
este nevoie şi de semne, şi de minuni pentru a întări 
adevărul vestirii, dar este nevoie [numai] de semne, 
nu şi de minuni, pentru a-i ajuta pe cei ce au primit 
Cuvântul, dacă l-au crezut ei cu tărie. Şi cine oare 
sunt aceştia? Cei care-şi arată credinţa prin fapte. 
Căci stă scris: „... arată-mi credinţa ta după fapte şi 
eu îţi voi arăta, din faptele mele, credinţa mea „ [/a- 
cov 2, 18] şi „Cine este, între voi, înțelept şi pri- 
ceput? Să arate, din buna-i purtare, faptele lui...“ 
[lacov 3, 13]. Căci cine va putea crede că nutreşte 
gânduri mari, înalte, dumnezeieşti şi, precum se 
spune, cereşti (precum sunt gândurile evlaviei), 
dacă săvârşeşte fapte rele şi este țintuit de pământ şi 
de cele pământeşti? 

15. Nu este, deci, de nici un folos, fraților, dacă 
spune careva că are credință în Dumnezeu, dar nu 
are şi faptele potrivite credinţei sale. Căci spre ce 

folos le-au fost fecioarelor nebune candelele lor fă- 
ră de untdelemn, adică |fără de] faptele dragostei şi 
ale milosteniei [vezi Matei 25, 1-13]? Ce folos a 
avut acel om bogat care se cocea în focul nestins 
din pricină că fusese nemilos cu Lazăr, atunci când 
l-a chemat pe părintele său Avraam [vezi Luca 16, 
19-31]? lar celui ce nu a dobândit, prin faptele sale 
bune, un veşmânt potrivit cu nunta cea dumneze- 
iască şi cu acea cămară a neputrezirii, la ce i-a fo- 
losit că va fi răspuns chemării la nuntire [vezi Matei 
22, 12]? Căci el a fost chemat şi s-a dus având cre- 
dinţa întreagă, şi a fost chemat dimpreună cu acei 
oaspeţi sfinţi, dar a fost alungat şi făcut de ruşine, ca 
unul ce era înveşmântat în josnicia obiceiurilor şi 
faptelor sale, şi fiind fără de milă legat de mâini şi de 
picioare, a fost aruncat în gheena focului, unde este 
plângerea şi scrâşnirea dinţilor. 

16. De care fie să nu se facă părtaş nimeni dintre 
cei chemaţi de către Hristos, ci cu toţii să arate prin 
credinţa lor o viaţă potrivită acestei credinţe, şi să 
intre în cămara de nuntă a bucuriei celei fără de 
sfârşit, petrecând în vecii vecilor dimpreună cu sfin- 
ti, în lăcaşurile preafericiţilor. Amin. 


Omilia 37 


La preacuvioasa Adormire a 
Preacuratei Stăpânei noastre 
de Dumnezeu Născătoare 
şi Pururea Fecioarei Maria 


|. Dorul şi datoria au alcătuit, pentru dragostea 
voastră, omilia noastră de astăzi. Dar nu este numai 
dorirea mea de a supune atenţiei voastre cuvântul 
mântuitor primit în auzul vostru cel iubitor de cu- 
vântări dumnezeieşti şi de a vă hrăni de aici su- 
fletele voastre şi nu numai fundcă voiesc ca pentru 
dragostea voastră să îmi fac datoria, după sfintele 
rânduieli: c: şi fiindcă, mai mult decât oricare alt 
subiect, acesta este dintre cele mai pline de folos 
pentru mine însumi şi mai îndrăgit de mine, dacă 
voi rosti cu laude în Biserică minunile pururea Fe- 
cioarei şi Maicii Domnului. lar cât priveşte dorul, 
care este, nu unul, ci îndoit, acela mă înalță şi mă 
cheamă şi îndeamnă, iar datoria neabătut mă con- 
strânge, căci singur cuvântul nu se poate apropia de 
cele ce sunt mai presus de cuvânt, precum nici ochiul 
nu poate privi neabătut la soare. Apoi, iarăşi, deşi nu 
se cade a grăi cele ce sunt mai presus de cuvânt, 

însă, pentru iubirea de oameni, ni se îngăduie totuşi 
să slăvim pe cele slăvite, şi deşi trebuie ca cele ce 
sunt de neatins să rămână neatinse, putem, prin cu- 
vinte, să ne plătim datoria şi să ne exprimăm acest 
dor către Maica Domnului, cântând-o după putere. 

2. Şi dacă „cinstită este moartea cuvioşilor şi po- 
menirea dreptului cu laudă” (Ps. 115 :6) oare cu cât 
mai mult se cuvine să facem, cu cele mai înalte cu- 
vinte de laudă, pomenirea Adormirii pururea Fe- 
cioarei şi Maicii Domnului, Sfânta Sfintelor, din 
care purcede toată sfinţirea către sfinţi? Precum şi 
facem, când o prăznuim, astăzi fiind Sfânta Ador- 
mire şi mutare la viaţă a Maicii Domnului. Maica 
Domnului, fiind cu puţin micşorată faţă de îngeri, 
este fără de asemănare mai presus de îngeri, de 
arhangheli şi de toate puterile cele mai presus de 
lume, prin apropierea de Dumnezeu mai presus de 
toate, şi prin minunile ce din veac sunt scrise despre 
aceasta şi săvârşite în ea. 

3. Căci pentru ea mai dinainte s-au vestit dum- 
nezeieşti profeţii ale profeților celor inspirați de 
Dumnezeu. Minuni mai dinainte au închipuit cea 
mai mare minune a tot pământul care este această 
pururea Fecioară şi Maică. Schimbări ale neamu- 
rilor şi lucrurilor au deschis drum împlinirii acestei 
noi taine. Pronii ale Duhului Sfânt, mai dinainte au 
închipuit adevărul ce avea să fie. Ea este sfârşitul, 
sau mai curând, începutul şi rădăcina atâtor minuni 
şi lucrări ale lui Dumnezeu, făgăduinţa Lui cea plină 

de rod către loachim şi Ana, aceste culmi ale vir- 
tuţii, care erau fără de copii din tinereţe, ca să nască 
la vremea unei bătrâneţi înaintate pe cea care fără 
de sămânță avea să nască pe cel născut fără de ani 
din Dumnezeu Iatăl Cel mai înainte de veci. Şi iarăşi 
rugăciunea celor care au născut-o într-un chip atât 
de neobişnuit pe cea care avea să nască, într-un 
chip şi mai neobişnuit, au făcut legământ să dea 
înapoi Dăruitorului pe cea dăruită. Prin această 
preavrednică rugăciune mai presus de fire, s-a pe- 
trecut mutarea Maicii Domnului încă de pruncă din 
casa tatălui său în casa lui Dumnezeu. Neobişnuita 
ei petrecere nu a fost pentru puţină vreme, ci pentru 
ani în însăşi Sfânta Sfintelor unde s-a hrănit cu co- 
moara hranei celei izvorâte din purtarea de grijă a 
îngerilor, din care hrană Adam nu a ajuns să guste, 
căci altminteri nu ar fi căzut din viaţă, precum nu a 
căzut această fecioară preacurată, măcar că pentru 
Adam şi pentru a fi arătată fiică a lui Adam, s-a 
supus pentru puţină vreme cerinţelor firii, ca şi Fiul 
ei, mutându-se astăzi de pe pământ la ceruri. 

4. Căci din negrăită hrana aceea s-a petrecut cea 
mai de taină iconomie a logodnei, străină unire şi mai 
presus de cuvânt, prin Arhanghelul pogorât din cer, 
la porunca şi îndemnul lui Dumnezeu, întorcând 
pedeapsa Evei şi a lui Adam spre tămăduirea de 
blestemul lor pe care l-a preschimbat în binecuvân- 
tare. Căci a poftit în chip tainic frumuseţea pururea 
Fecioarei acesteia, Împăratul a toate, precum mai 

dinainte a grăit David, şi a plecat cerurile şi a um- 
brit-o pe ea sau mai curând a sălăşluit întru ea pu- 
terea cea enipostaziată a celui Preaînalt. Căci nu 
prin întuneric şi foc, precum la văzătorul de Dum- 
nezeu Moise, nici ca la profetul Ilie în furtună, nici 
în nor şi-a arătat venirea, ci nemijlocit şi fără văl pu- 
terea Celui Preaînalt a umbrit pântecele preacurat şi 
feciorelnic. Nimic nu a mijlocit între ei, nici aer, nici 
văzduh, nici altceva dintre cele simţitoare sau dintre 
cele mai presus de ele, iar aceasta nu mai este doar 
simplu umbrire, ci curată unire. 

5. Dar fiindcă ceea ce umbreşte transmite pro- 
pria formă şi imprimă chipul propriu în cel umbrit, 
ceea ce a avut loc în pântece nu numai unire simplă 
a fost, ci şi plămădire, fund format din ambele, din 
puterea celui Preaînalt şi din pântecele preasfânt şi 
feciorelnic, din care s-a întrupat Cuvântul lui Dum- 
nezeu. În acest chip, s-a adăpostit negrăit în ea, ŞI 
din ea s-a născut cu trupul Cuvântul lui Dumnezeu, 
„Şi a fost văzut pe pământ şi amestecat cu oamenii 
laolaltă“ (Octoih, Stihira Născătoarei de Dumnezeu, 
glas plagial 4). A îndumnezeit firea noastră şi ne-a 
dăruit nouă, după spusa dumnezeiescului Apostol, 
pe cele „la care şi îngerii doresc să privească . (| Petru, 
| :12). Şi aceasta este lauda cea peste fire şi slava 
cea preaslăvită a acestei Pururea Fecioare Maici 
faţă de care orice minte şi tot graiul, chiar de ar fi în- 
gereşti, se micşorează. lar cât despre cele referi- 
toare la naşterea cea negrăită cine oare ar avea grai 

să grăiască? Căci împreună-lucrând şi împreună- 
pătimind prin această deşertare din înălțime a Cu- 
vântului lui Dumnezeu, cu împreună-slavă a fost 
slăvită şi pe drept cuvânt a fost preaînălţată, 
adăugând mereu cele mai mari daruri la celelalte 
mai presus de fire dăruite de mai înainte. Dar chiar 
şi după urcarea la ceruri a Celui Care a luat trup 
dintr-însa, prin lucrările cele mai presus de minte şi 
de cuvânt plinite în aceasta de către El, a fost ca şi 
când ar fi înzestrat-o cu noi şi mari daruri. Prin în- 
frânarea cea mai aspră şi prin felurite chipuri ale 
nevoinţei duhovniceşti, prin rugăciunile cele pentru 
întreaga lume, de asemenea, cu ostenelile, sfătuirile 
şi învăţăturile către ce: care mergeau până la margin- 
ile lumii să propovăduiască pe Dumnezeu, tuturor 
acestora ea însăşi le-a fost singură întărire, şi mân- 
gâiere, fiind ascultată şi cercetată şi împreună-lucră- 
toare la propovăduirea pretutindenea a dumneze- 
ieştii Evanghelii. Şi astfel a arătat o pildă de viaţă în 
luptă aspră şi o petrecere desăvârşite, după minte şi 
cuvânt. 

6. Aşadar pentru aceasta şi moartea e: de viaţă 
purtătoare a fost mutare la viaţă cerească şi nemuri- 
toare. lar pomenirea acesteia este sărbătoare plină 
de bucurie şi lauda întregii făpturi, nu numai pentru 
că s-a reînnoit pomenirea minunilor Maicii Domnu- 
lui, ci se adaugă la acestea şi minunea comună şi 
nouă a adunării sfinţilor Apostoli din toate nea- 
murile la preasfânta ei înmormântare, şi cântările 

acelea de Dumnezeu insuflate şi de Dumnezeu 
descoperite, slujirile îngereşti, corurile şi liturghiile 
îngereşti şi ale Apostolilor. Sfinţii Apostoli au petre- 
cut-o, au urmat-o, au conlucrat şi s-au împotrivit 
împreună răutăţii, au ajutat şi au fost ajutaţi şi îm- 
preună au slujit şi cântat, cu toată puterea, cu cei 
care pururea preamăresc trupul acela de viaţă în- 
cepător şi de Dumnezeu dăruit, tămăduirea mântu- 
toare a neamului nostru, lauda întregii făpturi. 
Sfinţii Apostoli, luptând şi împotrivindu-se în ascuns 
şi stând împotriva prigonitorilor evrei, care cu braţul 
şi cu hula se ridicau împotriva ei şi a lui Dumnezeu, au 
preaslăvit acest trup la care însuşi Domnul Savaoth 
şi Fiul pururea Fecioarei acesteia, în chip nevăzut, 
au fost de faţă şi i-au adus cinstire Maicii Domnului 
la obştescul sfârşit. Şi a primit în dumnezeieştile mâini 
şi Duhul cel purtător de Dumnezeu al Maicii lui 
Dumnezeu, prin Care şi cu Care trupul însoţindu-se 
spre vieţuire veşnică, s-a mutat la sălaşul cel ceresc, 
precum se cuvenea şi era potrivit cu aceasta de la 
început şi până acum. 

(. Căci au fost mulţi cei ce din veac au dobândit 
dumnezeiasca bunăvoire, slavă şi putere, precum 
spune şi David, „lar eu am cinstit foarte pe prietenii 
Tăi, Dumnezeule, şi foarte s-a întărit stăpânirea lor 
şi-i Voi număra pe ei şi mai mult decât nisipul se vor 
înmulţi. (Ps. 136,17-18). Şi „mulţi au dobândit bogăţie 
şi multe fete s-au dovedit harnice, dar tu le-ai între- 
cut pe toate.“ (Pildele lui Solomon, 31:29), atât cât 

a fost cu putinţă să spună. Căci singură stând între 
Dumnezeu şi întreg neamul omenesc, L-a făcut pe 
Dumnezeu Fiul Omului, pentru ca fii ai lui Dum- 
nezeu să-i facă pe oameni, pământul, cer şi omeni- 
rea a îndumnezeit-o. Şi singură între toate femeile, 
Maică a Domnului, a născut cu firea, mai presus de 
fire, pe Dumnezeu, fund, prin naşterea ei negrăită, 
împărăteasă a făpturii celei din lume şi celei mai 
presus de lume. Şi astfel înălțându-i pe cei supuşi ei, 
prin ea, şi i-a făcut pe cei supuşi ei ucenici cereşti în 
loc de pământeşti. lar ea însăşi s-a împărtăşit de cea 
mai bună virtute şi de cea mai înaltă putere, a fost 
învrednicită de ungerea cea din ceruri prin Duhul 
Sfânt, fiind rânduită cea mai înaltă între cele înalte şi 
împărăteasă preafericită a neamului fericiților aleşi. 
8. lar acum are cerul cuvenit sălaş, fiindcă prin 
ea a venit Împărăţia, la care s-a mutat de la pământ 
astăzi, şi şade de-a dreapta Împăratului a toate în haină 
aurită şi preaînfrumuseţată după spusa profetului 
psalmist cu privire la ea. „Cu haină aurită (Ps. 
44 :1 1) vei cugeta trupul acela de Dumnezeu strălucit, 
preaînfrumuseţat de felurimi de virtuţi; căci numai 
ea are loc în cer cu trupul cel preaslăvit de Dum- 
nezeu, împreună cu Fiul Său. Căci nu a ţinut până 
la sfârşit pământul şi mormântul şi moartea trupul 
cel începător al vieţii şi primitor de Dumnezeu, sălaş 
ceresc şi mai desfătat decât cerul cerurilor. Căci 
dacă un suflet care a dobândit harul, este sălaş al lui 
Dumnezeu şi către ceruri urcă atunci când este 

dezlegat de cele de aici, precum şi s-a făcut prin 
multe arătat şi precum credem, cum oare nu va fi 
înălţat de la pământ la ceruri tocmai trupul care nu 
numai că a primit în sine pe Însuşi Fiul Lui Dum- 
nezeu cel Unul născut şi mai înainte de veci, izvorul 
cel pururea curgător al harului, ci l-a şi dat naştere? 
Aceea care numai de trei ani fiind, mai înainte ca 
Pruncul cel ceresc să se sălăşluiască în ea şi să îm- 
brace trup din ea, sălăşluindu-se în Sfânta Sfintelor, 
fund dăruită cu atâtea şi atâtea daruri, şi petrecând 
cu trupul mai presus de ceruri şi cu adevărat mai 
presus de lume, va fi oare cu putinţă să devină pământ, 
supunându-se stricăciunii morţii? Şi ce noimă ar putea 
avea aceasta pentru cineva care cugetă raţional? 

9. Pentru aceasta, trupul care a născut astfel îm- 
preună se preaslăveşte cu slava celui născut din ea, 
cuvenită lui Dumnezeu. Şi va învia, după cântarea 
profetică, împreună cu Cel Care mai înainte a înviat 
a treia zi, Hristos, ca una care era „chivotul sfințirii 
Lui” (Ps. 131:8). Şi s-a făcut înştiinţare ucenicilor 
despre învierea ei din morţi. Căci numai acope- 
rămintele şi giulgiurile de îngropăciune au rămas în 
mormânt şi numai acestea au fost găsite în el de 
către cei ce veniseră să caute, precum şi mai înainte 
s-au găsit la Fiul ei şi Stăpânul nostru (Luca, 
24 :12). Căci nu era de trebuinţă ca ea să petreacă 
în pământ chiar şi numai pentru puţină vreme, pre- 
cum Fiul şi Dumnezeul ei a petrecut în mormânt 
timp de trei zile. Drept aceea, pe drept cuvânt a fost 

ridicată din groapă la sălaşul cel mai presus de 
ceruri de unde iarăşi, ce mărgăritare strălucitoare şi 
ce haruri dumnezeieşti au luminat până la pământ, 
străluminând toată suflarea de pe pământ, fund astfel 
preamărită, închinată şi cântată de toţi credincioşii. 

10. Căci precum a binevoit Dumnezeu să zideas- 
că chipul a toată frumuseţea şi să arate asemănarea 
Sa atât întru oameni, cât şi întru îngeri, astfel pe 
Maica lui Dumnezeu, în chip preafrumos, cu ade- 
vărat, a zidit-o. Căci, îmbinând împreună pe toate 
câte erau dezbinate a împodobit lumea, la fel a fă- 
cut-o şi pe ea o lume a tuturor bunătăţilor, văzute şi 
nevăzute. Sau, mai degrabă, arătând de o unime 
frumuseţea celor omeneşti cu frumuseţea cea mai 
presus de lume a celor dumnezeieşti, îngereşti, a 
împodobit întru ea amândouă lumile, „atât lumea 
văzută cât şi cea nevăzută , începând lucrarea de la 
pământ şi ajungând până la cer. Mai mult, a depăşit 
şi cerul, prin cea care astăzi din mormânt s-a înălţat 
la ceruri, unind pe cele de jos cu cele de sus, şi cu- 
prinzând întreaga Creaţie cu minunile ei. Şi pre- 
cum, pe scurt am spus la început, că „micşoratu-l-ai 
pe El cu puţin faţă de îngeri , faptul că a gustat 
moartea a făcut să crească vrednicia Maicii lui 
Dumnezeu faţă de toate celelalte zidiri, drept aceea 
astăzi toate îi aduc laudă şi împreună îi săvârşesc 
slavoslovia. 

| |. Căci se cuvenea ca cea care a cuprins pe 
Cel Care pe toate le umple, însăşi să covârşească 

toate şi să fie mai presus de toate, prin virtuțile ei şi 
prin mărimea vredniciei ei. Aşadar toate virtuțile de 
care au avut nevoie toţi cei care din veac au fost îm- 
părtăşiți cu cele mai bune pentru a se face mai buni, 
şi toate cele dăruite de Dumnezeu, pe acelea, atât 
oamenii cât şi îngerii, le-au avut în parte, însă Maica 
Domnului, primindu-le desăvârşit pe toate şi numai 
ea toate plinindu-le şi numai ea pe toate covârşi- 
ndu-le cum nu se poate spune, are acum faptul 
acesta mai presus de toate de a fi nemuritoare după 
moarte. Şi numai ea, singură între toți cu trupul, pe- 
trece împreună cu Fiul şi cu [atăl în ceruri şi de 
acolo izvorăşte şi către cei care o cinstesc pe ea, cel 
mai îmbelşugat har, împărțindu-l celor care tind 
către ea. Maica Domnului fiind discul purtător al 
atâtor daruri şi revarsă bogăţia atâtor haruri din 
nemărginita ei bunătate şi niciodată nu încetează să 
ne dăruiască nouă cele de folos şi cele mai: îmbelşu- 
gate haruri. Cel care priveşte către această mulţime 
şi adunare a atâtor bunuri ar spune că Fecioara ra- 
diază virtutea pentru toţi cei care petrec în virtute, 
aşa cum soarele sensibil îi luminează pe cei care pe- 
trec în lumina lui. lar dacă am aţinti ochii minţii 
noastre către Soarele care a răsărit oamenilor, mai 
presus de fire, din Fecioara Maria, Cel Care are 
toate darurile din fire, dar şi mai presus de fire, pre- 
cum şi pe cele dobândite de ea prin har, atunci, în 
chip preadrept, cer ni se arată a fi Fecioara. Cu atât 
mai mult a dobândit belşugul tuturor bunătăţilor în 

chip dumnezeiesc şi cu atât mai plină de haruri este 
între cei dăruiţi de sub cer şi cei mai presus de cer, 
şi pe cât mai mare decât soarele este cerul, iar decât 
cerul, mai strălucitor este Soarele. 

12. Cine poate să scrie cuvânt despre frumuse- 
țea ta cea plină de strălucire, Maica lui Dumnezeu, 
Fecioară, căci nu este cu putinţă să afle hotar 
cunoştinţa ta prin cugete sau cuvinte, fiindcă toate 
covârşesc şi cuget şi cuvânt. Este doar îngăduit să te 
cântăm pe tine cea care ne primeşti cu iubire de oa- 
meni. Căci tu eşti lăcaş a toate harurile şi plinirea a 
toată bunătatea şi toată frumuseţea, chip şi icoană-nsu- 
flețită a tot binele şi a toată bunătatea, ca una care 
singură te-ai învrednicit a primi întru tine harurile 
Duhului Sfânt. Şi avându-L. sălăşluit în pântecele 
tău în chip de negrăit pe Cel întru care se află co- 
morile tuturor harurilor, pentru El te-ai făcut cort în 
chip de neînțeles. lar acum de aici te-ai sălăşluit de 
la moarte la nemurire. Şi pe drept te-ai mutat de la 
pământ la cer ca să fiu împreună cu El sălăşluită în 
corturile cele supracereşti. Şi acolo rămânând la 
moştenirea ta şi prin rugăciunile cele neadormite, 
pururea ceri milă de la El pentru toți. 

13. Căci cu cât mai aproape este ea de Dum- 
nezeu decât cei mai de aproape ai Lui? Astfel cu cât 
mai mare este mijlocirea de care s-a învrednicit 
Maica Domnului faţă de toţi, şi nu vorbesc numai 
de oameni, Ci şi de înseşi toate ierarhiile îngereşti. 
Căci despre aceste ordine de sus ale îngerilor măr- 

turiseşte şi Isaia „Şi serafimii stau în cerc în jurul 
Lui „(Is. 6 :2) iar despre Maica Domnului iarăşi 
David zice: „şi a stătut împărăteasa de-a dreapta la“ 
(Ps. 44 :1 1) Vedeţi deosebirea de stări? De la aceas- 
ta puteţi pricepe şi deosebirea rânduielii de sus 
după vrednicie. Căci serafimii stau în jurul lui Dum- 
nezeu, iar mai mult decât atât, lângă Însuşi Acela stă 
Împărăteasa, cea care este preamărită şi lăudată de 
Însuşi Dumnezeu care o mărturiseşte puterilor Lui şi 
zice după cele spuse în Cântarea Cântărilor: „Ce 
frumoasă eşti, comoara mea!” „Mai strălucitoare 
decât lumina, mai înfloritoare decât raiul şi mai îm- 
podobită decât toată făptura cea văzută şi cea 
nevăzută” (Cântarea Cântărilor, 4 :1). Nu numai 
„aproape de Dumnezeu”, ci şi la dreapta Tatălui 
şezând, adică la dreapta măririi unde a stat Hristos 
Insuşi, urcându-Se la ceruri, acolo şi ea a stătut 
acum când s-a înălțat de la pământ la ceruri. Nu 
numai fiindcă a dorit şi a fost la rându-i dorită, mai 
mult decât oricare dintre făpturi, prin însăşi rân- 
duiala firii, ci şi fundcă este cu adevărat tron pentru 
Acela. lar unde este Împăratul acolo se află ŞI 
tronul. 

14. Acest tron, şi Isaia l-a văzut în soborul acela 
heruvimic şi l-a mărturisit ca fiind „înalt şi măreț” (Is. 
6:1), preînchipuind pe Maica lui Dumnezeu ca în- 
trecând puterile cele cereşti. Şi pentru această 
pricină aduce şi pe înseşi puterile cele îngereşti care 
neîncetat aduc slavă lui Dumnezeu şi spun despre 

aceasta „Binecuvântată este slava Domnului în veac 
din lăcaşul cel sfânt al Lui.“ (Ezechiel, 3 :12). lar lacob 
Patriarhul prin taine mai presus de fire văzându-L 
pe El „ca înfricoşat lăcaşul Lui; căci nu este EI, ci 
sălaşul lui Dumnezeu şi aceasta este poarta cerului 
(Fac. 28 :1/). David, în altă parte, care a strâns la 
sine mulțimea celor mântuiţi, şi ca nişte coarde şi 
sunete diferite, a fost nevoit să-i unească pe toţi la 
un loc, şi pe cei de alt neam, şi să-i aducă la o singură 
credinţă, armonizându-i pe toţi prin această pururea 
fecioară, ca să-i cânte cântare nouă şi atotarmo- 
nioasă, „pomeni-voi numele tău întru tot neamul şi 
neamul; pentru aceasta neamurile îți vor mărturisi 
ție în veac şi în veacul veacului. (Ps. 44: 20-21) 

15. Vedeţi că întreaga făptură mărturiseşte pe 
această Fecioara Maică şi asta nu doar în vremurile 
trecute, ci în veacul veacului? Putem înţelege de aici 
că nu va înceta în veacul veacului să reverse bună- 
tatea ei către toată făptura şi nu mă refer numai la 
NOI, Ci şi la ordinele cele îngereşti mai presus de fire 
şi nematerialnice. Căci şi acestea cu noi laolaltă nu- 
mai prin ea se împărtăşesc şi se unesc cu Dumnezeu 
prin neatinsă fiinţa aceleia, precum lămurit arată 
Isaia. Căci l-a văzut pe Serafimul acela primind căr- 
bunele din altarul acela nu în chip nemijlocit, ci prin 
cleşte, prin care atingând buzele profetului i-au 
dăruit curăţie: (Is. 6 :6-7) şi aceasta era cleştele din 
acea măreaţă vedenie, aceeaşi pe care şi Moise a 
privit-o în taina rugului: aprins care arde şi nu se 

consumă. Cine oare nu vede că însăşi Fecioara 
Maică este rugul acela şi cleştele sau dumnezeiescul 
foc care nu arde pe care l-a primit Isaia, şi oare nu 
prin aceasta este preînchipuită conceperea prin 
arhanghelul care-i slujea celei prin care Hristos a luat 
şi a ridicat păcatul lumii şi prin care s-a unit cu nea- 
mul omenesc, curăţindu-ne pe noi prin negrăită 
unirea aceea. Aşadar ea însăşi este veriga de legă- 
tură dintre zidire şi firea cea nezidită şi nimeni nu 
are puterea de a veni la Dumnezeu dacă nu este lu- 
minat prin ea cu strălucirea dumnezeirii, ca şi cu o 
adevărată candelă „Căci Dumnezeu este în mijlocul 
ei şi nu se va clinti, zice psalmistul. (Ps. 45 :5). 

16. Dacă darurile sunt după măsura dragostei 
pentru Hristos, iar cel ce iubeşte pe Fiul ÎI iubeşte 
prin acesta pe Însuşi Tatăl ceresc şi se face sălaş 
amândurora, care se sălăşluiesc şi rămân întru acesta 
după făgăduinţa cea stăpânească (loan, 4:21-23), 
cine oare ÎI va iubi pe acesta mai mult decât Maica 
Lui? Şi aceasta nu numai fiindcă este singur născut, 
ci şi fiindcă L-a născut fără împreunare bărbăteas- 
că, astfel încât dregostea ei să fie îndoită, fundcă 
neîmpărțită cu nici un soţ. Şi iarăşi, care mamă este 
mai mult iubită decât de Fiul cel unul născut care a 
ieşit numai din ea în chip negrăit la sfârşitul veacu- 
rilor precum mai înainte de veci a ieşit numai din 
Tatăl? Cum aşadar nu se va înmulţi cinstirea da- 
torată celei care trăia după lege de la Acela care 
venise să împlinească legea? (Mat. 5 :17). 

| 7. Aşa precum numai prin ea a fost văzut cobo- 
rându-Se la noi pe pământ şi amestecându-se cu 
oamenii, rămânând nevăzut tuturor mai înainte de 
ea, la fel şi în veacul viitor nesfârşit, orice purcedere 
a luminii dumnezeieşti şi orice descoperire a dum- 
nezeieştilor taine şi orice vedere a harismelor du- 
hovniceşti vor fi tuturor cu neputinţă în afara ei. 
Deoarece aceasta primeşte mai întâi plinirea Celui 
Ce toate plineşte (Efes. | :23 ; 4:10) şi Care vine 
prin toate, cuprinzând toate, împărțind după pu- 
terea fiecăruia, după asemănarea şi măsura curăţiei 
fiecăruia, astfel încât tot ea este şi comoara şi întâiul 
administrator al bogățiilor dumnezeieşii. 

| 8. Căci apoi este şi această rânduială veşnică în 
ceruri, ca prin cele mai mari şi cele mai mici să ia 
parte la funţa cea mai presus de fiinţă. lar mai mare 
decât toate fără de asemănare este Maica Domnu- 
lui şi prin ea se împărătăşesc toţi câţi sunt părtaşi lui 
Dumnezeu şi vor fi în acest locaş necuprins toţi câţi 
Îl cunosc pe Dumnezeu. Şi toţi câţi Îl preamăresc pe 
Dumnezeu şi pe ea o vor preamări după Dumnezeu. 
Căci ea este pricina celor de mai înainte de ea şi 
călăuza celor după ea şi dătătoarea celor veşnice. 
Ea este subiectul atâtor profeţii, începutul aposto- 
ilor, sprijinul mucenicilor, temelia învăţătorilor. Ea 
este slava celor de pe pământ, desfătarea celor 
cereşti, podoaba a toată făptura. Ea este începutul 
şi izvorul şi rădăcina negrăitelor bunătăţi. Ea este 
înălțimea a toată sfințenia şi desăvârşirea. 

19. O, Fecioară dumnezeiască şi de-acum cereas- 
că, cum voi mărturisi toate câte le ai? Cum te voi 
preaslăvi cu laudă pe tine care eşti vistierie a slavei? 
Şi numai pomenirea ta îl sfințeşte pe cel aflat în 
NEVOI, ŞI Numai cea mai mică tindere spre tine face 
mai strălucitoare mintea, ridicând-o către înălțimea 
cea dumnezeiască. Prin tine se limpezeşte ochiul 
minţii; prin tine se luminează duhul nostru, la venirea 
Sfântului Duh. Căci te-ai făcut vistiernică şi cuprin- 
dere a tot harul, dar nu ca să le a: la tine, ci pentru 
ca pe toate să le umpli de harul tău. Căci eşti vistie- 
ria nesecată a atâtor comori pe care le păstrezi doar 
pentru ca să le împarţi. Căci pentru ce oare ar fere- 
ca cineva o fericire ce niciodată nu se-mpuţinează? 

20. Revarsă cu îmbelşugare darul tău către tot 
poporul tău, clerului împarte mila ta şi harul tău, 
Stăpână. Dă-ne nouă dezlegare din chinurile care 
ne stăpânesc. Vezi, Stăpână, că suntem covârşiţi de 
câte şi mai câte, de ale noastre proprii şi de cele 
străine, de cele dinafară şi de cele dinlăuntru. Pe 
toate le-ntoarce spre bine cu puterea ta, pe cei din- 
lăuntru şi de acelaşi neam îi îmblânzeşte cu dragos- 
te unii către alţii, iar pe cei din afară, asemenea cu 
fiarele cele sălbatice care ne împresoară, după 
dreptate, îi depărtează. Aşază în locul patimilor 
noastre ajutorul şi vindecarea ta, împărțind trupu- 
rilor şi sufletelor noastre belşugul de har cel preaîn- 
destulător către toţi. Dacă noi nu înaintăm în virtute, 
lucrează tu ca noi să ne facem mai în măsură şi astfel 

mai vrednici ca să fim mântuiţi prin harul tău. Şi în- 
vredniceşte-ne ca să slăvim pe Cel Care pentru noi 
din tine a luat trup, Cuvântul cel din veac împreună 
cu cel fără de început al său Părinte, şi cu de viaţă 
făcătorul lui Duh, acum şi pururea şi în vecii vecilor. 


Amin. 


Omilia 42 


La mântuitoarea naştere a Stăpânei 
noastre de Dumnezeu ÎNăscătoarea 
şi pururea Fecioarei Maria 


|. Orice vreme este potrivită a pune început bun 
pentru petrecerea spre mântuire. Aşa a grăit şi ma- 
rele Pavel „lată acum vreme potrivită, iată acum ziua 
mântuirii.” (2 Cor. 6:2) „Să lepădăm faptele întune- 
ricului şi să ne îmbrăcăm cu armele luminii. Să um- 
blăm cuviincios ca ziua. (Romani, 13: 12-13) Căci 
nu a zis că vremea potrivită pentru mântuire este o 
oră anume sau o zi anume, ci că, după întruparea 
Domnului şi Mântuitorului nostru lisus Hristos, orice 
vreme este potrivită. Căci aşa cum, este vreme 
potrivită oamenilor pentru ostenelile trupeşti, atunci 
când pe pământ răsare soarele cel simţitor, precum 
şi David zice: „Soarele a răsărit şi va ieşi omul la lu- 
crarea lui până seara, (Ps. 103: 23,24 extr.), la fel şi 
când s-a arătat nouă în trup soarele dreptăţii, după 
întruparea Lui, orice vreme este potrivită pentru lu- 
crarea celor duhovniceşti, ceea ce însuşi profetul o 
arată după ce vorbeşte despre stăpâneasca venire: 
„piatra, pe care nu au luat-o în seamă ziditorii, 

aceea a ajuns în capul unghiului” şi adaugă: „aceasta 
este ziua pe care a făcut-o Domnul: să ne veselim şi 
să ne bucurăm în aceasta (Ps. [1 /7:22-24), însă cu 
privire la ziua soarelui celui sensibil, aceea este între- 
ruptă de noapte, căci „va ieşi omul la lucrul său până 
seara , (Ps. 103 :23) în vreme ce neînserat şi neapus 
este soarele dreptăţii, că „nu are mutare sau umbră 
de schimbare”, cum zice Apostolul, (lac. | :1 7) şi de 
aceea neîncetat este timpul potrivit pentru lucrarea 
duhovnicească. 

2. Şi dacă ar trebui să căutăm o vreme mai 
potrivită decât altele, aşa cum este o vreme potrivită 
semănatului, secerişului, a creşterii şi a rodirii, şi ori- 
care altă vreme pentru alte lucrări, la fel şi pentru 
lucrarea faptei bune, căutările unui timp al înce- 
putului ar corespunde, în alt chip, cu acesta, anume 
cu anotimpul de toamnă, şi, mai presus de toate, cu 
luna aceasta: care este pentru noi cea dintâi şi în- 
ceputul anului, întru care început au luat şi cele 
gătite spre mântutrea noastră, ceea ce prăznuim şi 
N0i astăzi. Căci noi acum facem prima prăznuire şi 
preacinstire a chemării şi restaurării noastre celei 
după har întru care toate au început a se înnoi şi a 
aduce în locul legilor celor trecătoare pe cele dăinui- 
toare, în locul literei, duhul, şi în locul celor umbrite, 
adevărul cel neumbrit. 

3. Căci astăzi cu adevărat o nouă lume şi un rai 
străin s-a arătat, întru care şi din care noul Adam a 
ridicat pe vechiul Adam, înnoind şi restaurând toate, 


95 


SFÂNTUL GRIGORIE PALAMA 


Care nu a venit întru înşelăciune, ci a înşelat pe 
înşelătorul diavol, iar celor care sunt robiţi păcatului 
prin înşelarea acestuia, le dăruieşte slobozire. Astăzi 
s-a gătit pe pământ neînţeleasă carte, nu grăită în 
chipuri şi figuri, ci una care putea să-l poarte în chip 
de negrăit pe Însuşi Cuvântul cel viu, nu cuvântul 
din văzduh, ci Cuvântul cel din ceruri, nesubzis- 
tând întru stricăciune, ci mai vârtos scoţându-i din 
stricăciune pe cei care se apropie de El; nu cuvân- 
tul care se naşte din mişcarea limbii omeneşti, ci Cel 
Care S-a născut de la Dumnezeu Îatăl din veac. 
Astăzi a fost văzut cortul cel însufleţit şi nefăcut de 
mână omenească al lui Dumnezeu, şi chivotul cel 
înțelegător şi duhovnicesc al Celui Care cu ade- 
vărat este pentru noi, „pâinea lui Dumnezeu cea 
care coboară din cer şi care dă viaţă lumii. ( loan, 
6:32). Astăzi precum auzim şi la psaltire „adevărul 
din pământ a răsărit — chipul nemincinos al alesei 
naşteri de sus ca om „şi dreptatea din cer a privit” 
(Ps. 84:12), care l-a scos pe stăpânitorul nedreptăţii 
şi a smuls însăşi rădăcina nedreptăţii -dreptatea care 
a fost pe nedrept osândită, dar care în chip preadrept 
osândeşte şi care dezleagă puterea în rău a diavolu- 
lui, şi face de nimic uneltirile lui, şi care s-a arătat 
primitoare a dumnezeieştii dreptăţi. Şi astfel, pe cei 
care sunt robi păcatului, învrednicindu-i a fi înveşni- 
ciţi prin credinţa în El, i-a primit la ea, însă pe stăpâ- 
nitorul acela rău, care a încins-o cu legăturile cele 
împotriva firii ale păcatului, îl va da focului veşnic şi 

întunericului. Astăzi mlădiţa cea mai dinainte vestită, 
odrăslită din rădăcina lui lesei din care a răsărit 
floarea (Is. 1 1:1) cea nevestejită care nu a primit pă- 
catul, ci chemând iarăşi firea noastră care se ofilise 
şi din această pricină a căzut din sălaşul hranei celei 
nepieritoare, şi aducându-ne înapoi la înflorire, şi 
bucurându-ne prin ea de înflorirea cea veşnică şi 
ridicându-ne la ceruri, ne-a deschis raiul. Ioiagul 
prin care Marele Păstor a condus turma cea înţele- 
gătoare la păşunile cele veşnice; toiagul în care firea 
noastră cea omenească s-a sprijinit, lepădând vârsta 
şi neputincioasa bătrâneţe, s-a înălțat uşoară la 
ceruri lăsând pământul jos celor care sunt traşi la 
cele de jos ca unii care nu au sprijin. 

4. Dar ce înseamnă „lumea cea nouă , „raiul cel 
străin , „cartea cea neînţeleasă , „cortul şi chivotul 
însuflețit al lui Dumnezeu , „adevărul răsărit din 
pământ , „mlădiţa lui lesei cea multlăudată ? Este 
Cea care mai înainte de naştere şi după naştere pu- 
rurea fecioară a rămas, a cărei naştere din pântece 
sterp o prăznuim astăzi. Căci loachim şi Ana căsă- 
toriţi fund şi umblând fără de prihană înaintea Dom- 
nului, vrednici de dispreţ au părut Israeliţilor după 
Lege, fiindcă nu aveau copii. ŞI fiindcă pe atunci, 
încă nu era în lume nădejdea nemuririi, propăşirea 
neamului prin urmaşi părea de ultimă trebuinţă. În- 
să acum, azi când s-a născut această fecioară prin a 
cărei naştere în feciorie ne-a fost dăruită nouă viaţa 
veşnică, nu ne mai este nouă absolut necesară 

naşterea de fii. Însă Israeliţilor într-atât li se părea 
mai bună naşterea mai multor fii chiar decât însăşi 
virtutea, iar nerodirea pruncilor un atât de mare 
rău, încât şi aceşti drepţi nu erau atât cinstiţi pentru 
virtutea lor, cât erau dispreţuiţi pentru nenaşterea 
de prunci. Peste măsură de întristaţi şi fiind ținta atâ- 
tor batjocuri, drepţii loachim şi Ana, amintindu-și de 
Avraam şi de Sarra şi de toţi ceilalți câţi se spune că 
au fost încercaţi cu nenaşterea de fii, şi după ce şi-au 
pus în minte leacul aflat de unii ca aceştia pentru 
vindecarea de această întristare, au ştiut şi ei înşişi a 
alerga la rugăciune către Dumnezeu. Şi de o parte 
înțeleptul loachim s-a retras în pustie şi acolo s-a 
sălăşluit şi cu post s-a nevoit ridicând rugăciuni la 
Dumnezeu ca să devină şi el tată; şi nu a încetat a se 
ruga, nici nu a plecat de acolo până ce nu a dobân- 
dit plinirea cererii. De altă parte, şi într-un cuget cu 
el, Ana, zăvorându-se, cu inimă zdrobită strigă către 
Domnul: „auzi-mă, Dumnezeul părinţilor noştri, şi 
mă binecuvântează precum ai binecuvântat şi pe 
Sara, spre a fi maică. „ŞI a auzit Domnul rugăciunea 
şi i-a binecuvântat pe ei şi le-a dăruit lor făgăduinţa, 
care făgăduinţă a şi fost adusă la plinire acum, şi le-a 
dăruit lor o pruncă mai minunată decât toate mi- 
nunile, pe însăşi Născătoarea Ziditorului întregului 
univers, cea care a îndumnezeit neamul omenesc şi 
care a făcut pământul cer, şi pe fiul omului l-a făcut 
Dumnezeu, făcându-i pe oameni fii ai lui Dumne- 
zeu, fiindcă dintru aceasta a luat trup, fără de 

sămânță, făcându-se în chip de negrăit purtător de 
trup, aducându-L pe lume pe Cel Care le-a adus la 
funţă din neființă pe toate cele ce sunt, preschim- 
bându-le spre plinătatea fiinţei, pentru ca nu cumva 
să cadă din nou, îndreptându-se spre neființă. 

5. Însă pentru ce a trebuit să purceadă din pân- 
tece sterp? Pentru ca să dezlege întristarea şi să în- 
toarcă ocările părinţilor şi ca să preînchipuie dez- 
legarea care se va săvârşi prin ea de întristarea şi de 
blestemul protopărinţilor neamului omenesc. Cum 
ar fi îndrăznit firea să privească ca obişnuit pânte- 
cele întru care s-a sălăşluit şi din care a ieşit singura 
care a locuit în Sfânta Sfintelor şi singura care s-a fă- 
cut sălaş celui ce a făcut firea? Căci precum mai 
înainte de ea şi după ea fecioară maică şi Maica Lui 
Dumnezeu nu s-a mai arătat pe lume, şi precum 
înainte de ea şi după ea nimeni nu a mai sălăşluit în 
Sfânta Sfintelor, tot aşa în rărunchii acelei mitre nu 
a mai fost văzut nici înainte, nici după, crescut vre- 
un făt. Fiindcă trebuia ca Maica lui Dumnezeu să 
fie Fecioară şi aceasta să fie din neamul lui David, şi 
la vremea rânduită pentru mântuirea noastră, căci 
se apropiase vremea şi trebuia ca Fecioara să fie 
mai dinainte pregătită; iar atunci nu se aflau mai 
buni în virtute decât soţii aceia fără copii şi nici între 
cei din neamul lui David nu erau alţii mai presus de ei 
în ceea ce priveşte virtutea şi neamul. De aceea au 
şi fost cinstiţi cei fără copii mai presus de cei cu 
mulţi copii, pentru ca din cei cu multe virtuţi să fie 

născută copila cea atotvirtuoasă, din cei care au 
trăit separat în înfrânare să se nască cea atotsfântă şi 
să primească rod cea înţeleaptă care a ajuns prin 
rugăciune şi nevoinţă să devină maica însăşi a fe- 
cioriei şi încă a unei feciorii care va naşte cu trupul 
în nestricăciune pe Cel Care din feciorelnic Iată s-a 
născut cu dumnezeirea. O! înaripată rugăciunea 
aceleia! O! trecere pe care a aflat-o la Dumnezeul! 
Cât de fără de prihană erau acele inimi, încât să 
înalțe o astfel de rugăciune care să ajungă la o astfel 
de plinire! Era dar de trebuinţă să fie deschis mai di- 
nainte drum pentru o aşa de mare minune cu o mi- 
nune iar firea trebuia întemeiată câte puţin prin har. 

6. lar voi! — o sfântă privelişte! — Cei care ascultați 
cuvintele mele, turma şi ogorul meu duhovnicesc 
întru Hristos Domnul aduceţi drept dar de naştere 
Maicii lui Dumnezeu lucrarea virtuţilor şi binefacerile 
lor. Bărbaţi şi femei, bătrânii cu cei mai tineri, bogaţii 
ŞI săracii, dregătorii şi supuşi, simplu, tot neamul şi 
toată vârsta, vrednicia, meşteşugul şi toată ştiinţa, să 
nu fie nimeni printre voi: care să rămână sterp şi fără 
de rod, nedoritor şi neprimitor de sămânță duhov- 
nicească. Ci să primească cu sârg sămânţa cerească 
care este cuvântul cel mântuitor şi să ducă la bun 
sfârşit prin El lucrarea şi rodul şi orice este plăcut lui 
Dumnezeu. Nimeni, după ce a început lucrarea 
faptei bune, să nu lase lucrul său nedesăvârşit, nimeni 
să nu-şi arate credinţa în Hristos numai cu vorba 
căci „nu oricine-Mi zice Mie, Doamne, Doamne, va 

intra în Împărăţia cerurilor, ci cel care face voia 
Tatălui Meu Cel din ceruri”, (Mat. 7:21) şi „Nimeni 
care pune mâna pe plug şi se uită îndărăt, nu este 
potrivit pentru Împărăţia cerurilor” (Luca, 9:62) 

(. Fecioarele care au făgăduit viaţă singuratică şi 
cele câte lucrând toată fapta bună au ajuns de la 
căsătorie la o viaţă de obşte feciorelnică, şi pe scurt, 
toţi câţi aţi fost aleşi ca, din sete de pocăință, să pe- 
treceţi împreună, trăiţi întru toate după Dumnezeu 
de dragul Fecioarei care pentru noi s-a născut 
astăzi, ca să-L nască cu trupul în feciorie, sub veac, 
pe Cel Care s-a născut din Feciorelnic Tată mai 
înainte de tot veacul; să trăiască de dragul ei şi al 
Celui întrupat dintr-însa, singur Dumnezeu şi numai 
către El să privească, şi numai pe El să şi-L facă 
hrană potrivită, să se bucure de nădejde, să rabde 
în necaz, să se supună celor mai dinainte rânduite, 
să-şi slujească unul altuia, să se străduiască pentru 
păzirea păci între voi, prin atenţie grijă, luare amin- 
te, prin rugăciune, prin străpungerea inimii, să pe- 
treacă neîncetat în psalmi, slavoslovii şi în cântări 
duhovniceşti (Rom. 12:12. Evr. 13:17. Ef. 5:19) fi 
ind sfinţi şi feciorelnici şi cu trupul şi cu sufletul, cu 
toate simţirile şi cu cugetul, arătându-se feciorelnici şi 
duhovniceşti şi cu cugetul şi petrecerea. Astfel, după 
cuvântul psalmilor veţi urma Maicii Domnului şi veți fi 
purtaţi în apropierea ei şi veţi intra în corabia cea 
nezidită de mână omenească a Împărăției cerurilor 

şi în cămara de nuntă cea nestricăcioasă mai presus 
de lume/supralumească şi veşnică. 

8. lar voi cei căsătoriţi, nu vă dăruiţi cu totul lu- 
mii acesteia, căci lumea aceasta nouă şi cu adevărat 
mai presus de lume, care este Maica Domnului, 
pentru voi s-a zidit, arătaţi-i astăzi roada căsniciei. 
lar voi care aţi atins vârsta bătrâneţii faceţi dovada 
unei minţi bătrâneşti şi nu copilăriţi cu mintea prin 
cugete, gânduri şi fapte, cugetând trupeşte şi pe- 
trecând după cele ale trupului. Voi, tineri, arătaţi 
osârdie faţă de bătrâni şi pe aceştia cinstiţi-i şi cre- 
deţi lor şi nu uitaţi ce înseamnă prețuirea bătrânețţii 
şi cum tinereţea nu întrece pe un bătrân cuvios. lar 
dacă nu o ştiaţi, întrebaţi-l pe Solomon cel înţelept: 
„Înţelepciunea este la om adevărata cărunteţe şi 
vârsta bătrâneţilor înseamnă o viaţă neîntinată 
(Înţelepciunea lui Solomon, 4:9) lar toți cei câţi aţi 
dobândit mai cu osârdie pe acestea pământeşti şi 
nestatornice şi care se schimbă dintr-o stare în alta, 
prin împărţirea lor lucraţi pentru voi înşivă la 
«dobândirea» vieţii veşnice, căci „viaţa cuiva nu este 
din prisosul avuţiilor sale .(Luca 12 :15) Toţi câţi 
sunteţi în nevoi, să fiți în lipsurile voastre cu răbdare 
şi prin mulțumire către Dumnezeu să vă îmbogățiţi, 
pentru ca să fiţi numărați împreună cu săracii aceia 
pe care i-a fericit El şi să deveniți moştenitori împreună 
cu El ai Împărăției cerurilor. (lacob, 1 :9; Mat. 5 :3; 
Luca 6 :20). Conducătorii „Judecaţi cu dreaptă jude- 
cată (LXX)” /„Faceţi dreptate adevărată” (Zaharia, 

1:9) şi nu vă folosiţi de putere împotriva celor de 
sub mâna voastră, căci acest lucru nu este drept, ci 
arătaţi o părintească autoritate faţă de ei, având în 
minte că sunteţi de acelaşi neam şi de o slujire cu ei. 
Nici să nu vă pară nedemn de voi supunerea faţă 
de Biserică şi învăţătura ei. Căci acestea sunt tăria 
celor ce au voia plecată spre bine. lar supuşilor le 
este de folos să se încreadă numai conducătorilor 
dar în măsura în care aceasta nu îi desparte pe ei de 
la nădejdea cea făgăduită nouă a Împărăției 
cerurilor. 

9. Aduceţi mai curând toţi Fecioarei pe care o 
prăznuim astăzi, drept cel mai dorit şi mai potrivit 
dar sfinţirea voastră şi curăţia trupului prin înfrânare 
şi stăruitoare rugăciune. Vedeţi cu toţii cum în- 
frânarea, şi postul, şi rugăciunea cu străpungere de 
inimă se împreună ca să-i arate pe sfinţii părinţi 
loachim şi Ana vase dumnezeieşti, vase mai presus 
de oricare alegere, încât nu doar le-a dăruit să 
poarte nume dumnezeiesc precum mai apoi a arătat 
sfântul Pavel (Fapte, 9:15), ci pe Însuşi Acela al 
cărui „nume este minunat” (Ps. 8:1). Aşadar dacă şi 
noi rămânem cu stăruinţă în celelalte virtuţi şi în 
rugăciuni, dacă ne vom aşeza cu conştiinţă în arca 
lui Dumnezeu, vom afla în acestea adăpostită, ca o 
comoară încăpându-L, curăţia inimii care Îl sălăşlu- 
ieşte şi-L. descoperă nouă pe Dumnezeu. Căci pe 
aceasta, «curăţia inimii» aşezarea cea din suflet 
către Dumnezeu şi Isaia o numeşte duh mântuitor 

„sălăşluit” în pântece zicând către El: „de frica Ia, 
Doamne, zămislit-am, avut-am dureri ca ale celei ce 
naşte şi am născut duhul mântuirii ale pe care l-am 
crescut pe pământ” (Is. 26 :18) Vedeţi cum suflete 
sterpe şi nenăscătoare dau naştere unor prunci 
buni? Însă la cele grăite, profetul, zicând nu vom 
cădea, adaugă ci „vor cădea cei ce locuiesc pe pă- 
mânt” adică, cei care se tăvălesc în patimi şi gânduri 
pământeşti. 

10. Dacă aşadar şi noi voim, fraţilor, ca nu pe 
pământ, ci în cer să locuim, nici să cădem pe pământ 
şi cele pământeşti să ne tragă la păcat, ci pentru ca 
să tindem neîncetat la dumnezeiasca înălțime, să ne 
temem de Dumnezeu, să lepădăm de la noi răută- 
ile, să ne întoarcem prin faptele cele bune către El, 
să ne sârguim, prin înfrânare şi rugăciune, să dezră- 
dăcinăm răutăţile răsărite în noi înşine şi să ne 
schimbăm gândurile noastre rele în gânduri bune şi 
duhul propriei mântuiri în dureri să-l zămislim, după 
spusa proorocului, şi să-l naştem, având ajutor, prin 
pomenire pe cea dăruită nouă astăzi, prin rugăciu- 
Nile şi petrecerea cea bineplăcută lui Dumnezeu, a 
bunilor părinţi loachim şi Ana, pe Preasfânta ÎNăscă- 
toare de Dumnezeu. Ceea ce a schimbat întristarea 
celor ce au născut-o şi care, dezlegând blestemul 
protopărinţilor, a pus capăt durerilor naşterii Maicei 
începătoare a neamului omenesc, născându-L fără 
dureri şi în feciorie pe Hristos. 

| 1. Căruia se cuvine toată slava cinstea şi închină- 
ciunea împreună cu cel făr' de început al Său Pă- 
rinte şi cu Preasfântul şi Bunul şi de viaţă făcătorul 
Lui Duh, acum şi pururea şi în vecii vecilor. Amin. 

Predică la Intrarea în Sfânta Sfintelor 
a Preasfintei Stăpânei noastre, 
Născătoarea de Dumnezeu 


|. Dacă pomul cel bun după roadă se cunoaşte, 
iar pomul cel bun şi poame bune face, (Mat. 7:16; 
Luca 6:44) Maica a toată bunătatea, Născătoarea 
Binelui celui veşnic, cum nu va covârşi prin bunătate 
şi frumuseţe tot binele, atât cel din lume cât şi cel 
mai presus de lume? Căci puterea care a preaîn- 
frumseţat toate, veşnica şi fără de schimbare icoană 
a bunătăţii, Cuvântul cel mai presus de toată bună- 
tatea şi mai presus de fiinţă, mai dinainte de veci, fiul 
Tatălui Celui Preaînalt, fiindu-i voia să-şi asume 
chipul nostru din negrăită iubirea Lui de oameni şi 
din milă faţă de noi, ca să cheme firea noastră din 
adâncurile iadului în care a fost trasă şi să o înno- 
iască fiindcă îmbătrânise şi să o ridice la înălțimea 
cea supracerească a Împărăției şi Dumnezeirii Sale, 
fuind unit cu ea după ipostas, a trebuit să-şi asume 
trupul, trup nou dar în acelaşi timp şi asemenea cu 
al nostru. Pentru ca să ne înnoiască pe noi dintr-ale 
noastre, printr-o zămislire şi naştere după chipul 
naşterii noastre, şi mai apoi, după naştere, prin 

hrănirea şi purtarea în braţe, făcându-se întru toate 
ca noi pentru noi, a aflat roabă potrivită întru toate 
şi călăuză neîntinată cu firea, tocmai pe această Pu- 
rurea Fecioară pe care şi noi o cântăm astăzi, a 
cărei intrare de neînțeles în Sfânta Sfintelor o 
prăznuim acum. Pe aceasta a rânduit-o mai dinainte 
Dumnezeu cel mai înainte de veci spre mântuirea şi 
chemarea neamului nostru omenesc şi a ales-o între 
toate cele din veac, nu doar dintre mai multe, ci 
dintre cele minunate din toate veacurile şi renumite 
pentru evlavia lor şi priceperea şi pentru folosul tu- 
turor precum şi iubirea de Dumnezeu, pentru 
purtarea atât în vorbe cât şi în fapte. 

2. Căci şarpele cel înțelegător şi începător al 
răutăţii s-a ridicat la început împotriva noastră şi ne-a 
tras pe noi în străfundurile iadului. Şi multe sunt 
cele prin care s-a ridicat împotriva noastră şi prin 
care a robit firea noastră: uciderea, pizma şi ura, ne- 
dreptatea şi viclenia, uneltiri şi comploturi şi pentru 
acestea şi altele ca acestea, are de la sine însuşi o 
putere aducătoare de moarte, el însuşi de la sine în- 
suşi născând-o pe aceasta, ca unul care cel dintâi s-a 
despărţit de viaţa cea adevărată. Căci la început l-a 
pizmuit pe Adam văzându-l pe acesta petrecând în 
locaşul bucuriei celei neprihănite şi străluminat de 
slava dumnezeiască şi înălțat de pe pământ la cer, în 
vreme ce el însuşi a fost aruncat cu dreptate. Atunci 
l-a pizmuit cu o furie şi mai întărâtată, încât a voit şi 
la moarte să îl aducă. Întrucât era pizmaş, şarpele 

cel înşelător şi cu adevărat urâtor de oameni nu nu- 
mai urâtorul Binelui a fost, ci şi născătorul uciderii s-a 
făcut pe care ne-a adus-o nouă, legându-ne prin ea 
cu vicleşug. Căci a tras prin tirania lui, în cel mai 
înalt punct şi în chip nedrept, spre batjocură, pe cel 
zidit de Dumnezeu după chipul şi asemănarea lui 
Dumnezeu, dar, fiindcă nu a îndrăznit să-l împre- 
soare pe faţă, s-a folosit de vicleşug şi de răutate şi 
prin şarpele cel sensibil, s-a apropiat, ca şi când i-ar 
da un sfat bun şi prietenesc, înfricoşatul şi cu ade- 
vărat potrivnicul şi răuvoitorul şarpe, ca să-i ia locul, 
făcându-l să uite porunca dumnezeiască şi prin sfa- 
tul cel potrivnic lui Dumnezeu, să verse în om ca un 
venin puterea lui aducătoare de moarte. 

5. Aşadar, dacă Adam s-ar fi ţinut strâns de dum- 
nezeiasca poruncă şi s-ar fi scuturat pe dată de sfa- 
tul cel rău şi potrivnic, atunci s-ar fi arătat biruitor 
asupra vrăjmaşului şi ar fi rămas mai presus de 
batjocura cea aducătoare de moarte, ruşinând după 
putere pe cel care îl lovea în chip pizmaş şi viclean. 
Apoi de bună voie acela, făcându-i loc, cum n-ar fi 
trebuit niciodată, a fost slăbănogit şi s-a făcut ne- 
folositor şi rădăcina neamului nostru a odrăslit în 
chip corespunzător vlăstarele noastre muritoare. 
Deşi trebuia pururea ca noi, să luăm viaţa şi viaţa 
cea înveşnicită şi fără durere, s-ar fi cuvenit să dăm 
de o parte batjocura şi să chemăm izbânda şi să 
aruncăm de la noi veninul cel aducător de moarte 
din suflet şi din trup deîndată. Era aşadar de 


224 


OMILIA 52 


trebuinţă neamului nostru o rădăcină nouă, adică 
un nou Adam, nu numai fără de păcat, dar şi cu 
neputinţă de abătut şi întru totul nebiruit, care să 
poată ierta şi păcatele şi care să-i facă fără de pri- 
hană pe cei vinovaţi, şi nu numai fund viu, ci şi de 
viaţă făcător, pentru ca celor ce s-au lipit de EI şi 
care vin la El după neamul lor, să le dea în schimb 
viaţă şi dezlegare de păcate, înviindu-i nu numai pe 
cei care au urmat după El, ci dăruind viaţă şi celor 
care au murit înainte de El. 

4. Pentru aceasta, sfântul Apostol Pavel, marea 
trâmbiţă a Duhului, strigă zicând: „Făcutu-s-a omul 
cel dintâi Adam cu suflet viu, iar Adam cel de pe ur- 
mă cu duh dătător de viaţă (| Cor. 15:45) Dar fără 
de păcat şi dătător de viaţă care să poată ierta pă- 
catele, nimeni nu este afară numai de Dumnezeu. 
Aşa încât era necesar ca nu numai om, ci şi Dum- 
nezeu să fie noul Adam, mai mult chiar, să fie însăşi 
viaţa, şi înțelepciunea, şi dreptatea, şi iubirea, şi mila, 
şi orice alt bine, fiindcă întru milă, întru înţelepciune 
şi dreptate urma să lucreze din nou înnoirea vechiu- 
lui Adam şi învierea, de ale căror contrarii folosin- 
du-se şarpele cel înţelegător şi începător al răutăţiu a 
pus la cale izgonirea noastră şi moartea. 

5. Aşadar, precum cel ce de la început a fost ucigaş 
de oameni, fiind stârnit cu pizmă şi ură împotriva 
noastră, la fel şi Începătorul vieţii a fost mişcat, prin 
nemăsurata iubire de oameni, spre noi. Căci dorind, 
în chip drept, mântuirea propriei făpturi, ceea ce 

însemna să o rezidească şi să o mântuiască aşa cum 
şi începătorul răutăţii acela a râvnit în chip nedrept 
pierderea zidirii lui Dumnezeu care era robită de el, 
şi care zăcea sub tirania lui. Dar precum acesta, prin 
nedreptate şi vicleşug şi înşelare, prin şiretenie a lu- 
crat biruinţa lui şi căderea omului, la fel Ilzbăvitorul, 
prin dreptate, prin adevăr a lucrat micşorarea până 
în sfârşit a începătorului răutăţii şi înnoirea propriei 
Lui făpturi. Dar despre înțelepciunea cu privire la 
această iconomie dumnezeiască nu este momentul 
să vorbim acum. 

6. Căci ţinea mai cu seamă de dreptate faptul de 
a ridica firea aceasta robită şi înjosită şi de a aduce şi 
izbăvi izbânda din robie. Pentru aceasta a binevoit 
Dumnezeu să ia de la noi firea noastră prin această 
neînțeleasă unire după ipostas. Or, a uni în chip 
preaînalt acea curăţie mai presus de cuget cu firea 
noastră cea întinată era din rândul celor cu neputin- 
ţă. Căci numai un singur lucru era cu neputinţă lui 
Dumnezeu: să se unească pe Sine cu ceea ce era 
necurat; era nevoie deci, ca mai înainte să fie cură- 
țită firea noastră pentru unire. Pentru aceasta a şi 
fost nevoie de o fecioară cu desăvârşire neîntinată 
şi, în chip necesar, fără de prihană pentru zămislirea 
şi naşterea celui iubit şi dătătorului curăţiei, care a 
fost mai dinainte vestită, desăvârşită şi descoperită. 
ŞI taina acesteia s-a lucrat prin multe fapte, neînţe- 
lese la vremea lor, dar toate s-au redus la una. 

(. Pentru aceasta şi noi azi prăznuim pe cele care 
s-au săvârşit atunci ca început pentru aceasta, de 
vreme ce din săvârşirea acelora sunt cunoscute mai 
bine cele care au dus la săvârşirea unei atât de mari 
minuni. Căci Cuvântul şi Fiul lui Dumnezeu împre- 
ună fără de început şi împreună veşnic cu latăl cel 
Preatnalt, fiind de la Dumnezeu, Dumnezeu şi fiind 
E! Însuşi Dumnezeu, fiu al omului se face, al acestei 
Pururea Fecioare. „lisus Hristos, ieri şi azi şi în veci 
este acelaşi , (Evr. 13:8) necuprins cu firea nepri- 
hănit cu omenitatea „care singur este, precum mai 
dinainte a mărturisit Isaia, care păcat nu a făcut, nici 
nu s-a aflat în gura lui vicleşug” (Is. 53:9) dar nu nu- 
mai aceasta, ci şi singurul care nu a fost zămislit în 
fărădelegi, nici nu s-a născut în păcate, precum 
David mărturiseşte în Psalmi despre sine şi despre 
orice om (Ps. 50:6) ca Unul Care, şi după aplecarea 
VOII, este desăvârşit curat şi neîntinat, neavând nici- 
decum nevoie de a fi curăţit de ceva, fiind curat 
prin Sine Însuşi, pentru ca astfel pentru noi venind 
la noi cu dreptate şi totodată în chip preaînţelept să 
primească patima, moartea şi învierea. Căci impulsul 
către naşterea cea după trup fiind un act involuntar 
şi de neconceput pentru legea minţii, deşi de către 
unii este supus prin constrângere şi deşi există şi unii 
care sunt devotați naşterii de prunci în chip înțelept, 
totuşi de la bun început aceasta poartă semnele osân- 
dei, fiind stricăciune care spre stricăciune pururea 
naşte, fiindcă nu a păzit cinstea cea dintâi pe care 

